pythainlp/thai-wiki-dataset-v4 huggingface dataset:
เสรีรัฐคองโก

เสรีรัฐคองโก  เป็นพื้นที่ขนาดใหญ่ในแอฟริกากลาง ซึ่งอยู่ในการครอบครองส่วนพระองค์ของพระเจ้าเลออปอลที่ 2 แห่งเบลเยียม มีกำเนิดจากการหนุนหลังทางวิทยาศาสตร์และมนุษยธรรมที่น่าดึงดูดแก่องค์การพัฒนาเอกชน สมาคมแอฟริกานานาชาติ  ของพระเจ้าเลออปอลที่ 2 พระองค์ทรงกระชับการควบคุมลุ่มน้ำคองโกส่วนมากผ่าน AIA และองค์การสืบเนื่องทั้งหลาย องค์การสุดท้าย คือ สมาคมคองโกนานาชาติ (AIC) เป็นเครื่องมือส่วนพระองค์ของพระเจ้าเลออปอลที่ 2 เนื่องจากทรงเป็นผู้ถือหุ้นแต่พระองค์เดียวและประธาน พระองค์จึงได้ใช้องค์การเพื่อรวบรวมและขายงา ยางและแร่เพิ่มขึ้นในลุ่มน้ำคองโกตอนบน แม้องค์การดังกล่าวจะถูกจัดตั้งขึ้นบนความเข้าใจว่าวัตถุประสงค์คือ เพื่อยกระดับประชาชนท้องถิ่นและพัฒนาพื้นที่ พระองค์ให้นามเสรีรัฐคองโกแก่ AIC ใน ค.ศ. 1885 รัฐนี้รวมถึงดินแดนทั้งหมดที่ปัจจุบันคือ สาธารณรัฐประชาธิปไตยคองโก และดำรงอยู่ตั้งแต่ ค.ศ. 1885 ถึง 1908 เสรีรัฐคองโกค่อย ๆ มีชื่อเสียเพิ่มขึ้นจากการทำทารุณโหดร้ายต่อประชาชนท้องถิ่นและการปล้นสะดมทรัพยากรธรรมชาติ ซึ่งนำไปสู่การยกเลิกและการผนวกโดยรัฐบาลเบลเยียมใน ค.ศ. 1908
ภายใต้การปกครองของพระเจ้าเลออปอลที่ 2 เสรีรัฐคองโกได้กลายมาเป็นหนึ่งในเรื่องอื้อฉาวระหว่างประเทศครั้งใหญ่ที่สุดในต้นคริสต์ศตวรรษที่ 20 รายงานของกงสุลอังกฤษ โรเจอร์ เคสเมนต์ นำไปสู่การจับกุมและลงโทษเจ้าหน้าที่ผิวขาวผู้รับผิดชอบต่อการสังหารระหว่างการสำรวจเก็บยางใน ค.ศ. 1903
การสูญเสียชีวิตและความรุนแรงเป็นแรงบันดาลใจแก่งานประพันธ์หลายเล่ม และเร่งเร้าการคัดค้านรุนแรง แม้กระทั่งนายทุนแห่งคณะผู้แทนอาณานิคมอย่างวินสตัน เชอร์ชิลล์ มุมมองหนึ่งว่า ระบบการบังคับใช้แรงงานทั้งโดยตรงและโดยอ้อมทำลายชีวิตประชากรไปถึงร้อยละ 20
จนถึง ค.ศ. 1908 แรงกดดันสาธารณะและกุศโลบายทางการทูตนำมาซึ่งการสิ้นสุดของการปกครองของพระเจ้าเลออปอลที่ 2 และการผนวกคองโกเป็นอาณานิคมของเบลเยียม ชื่อว่า เบลเจียนคองโก
เครื่องประจุแบตเตอรี่

เครื่องประจุแบตเตอรี่  เป็นอุปกรณ์สำหรับใช้บรรจุพลังงานลงไปในเซลล์ทุติยภูมิหรือแบตเตอรี่ชนิดบรรจุซ้ำได้โดยขับดันกระแสไฟฟ้าลงไป
เกณฑ์วิธีของการชาร์จหรือบรรจุไฟขึ้นกับขนาดและประเภทของแบตเตอรี่ที่ถูกบรรจุไฟ แบตเตอรี่บางประเภททนทานการบรรจุไฟเกินจำเป็นได้ดี และสามารถนำมาบรรจุซ้ำได้โดยเชื่อมต่อกับแหล่งศักย์ไฟฟ้าหรือแหล่งกระแสไฟฟ้าที่เสถียร เครื่องประจุแบตเตอรี่อย่างง่ายจำเป็นต้องถอดอุปกรณ์ออกเมื่อสิ้นสุดวัฏจักรการบรรจุไฟ หรืออาจมีเครื่องจับเวลาที่ตัดกระแสไฟฟ้า ณ จุดเวลาหนึ่ง แบตเตอรี่ประเภทอื่น ๆ ไม่สามารถทนการบรรจุไฟเกินจำเป็นอย่างยาวนานได้ เนื่องจากเครื่องประจุอาจมีวงจรตรวจจับอุณหภูมิหรือศักย์ไฟฟ้าและตัวควบคุมไมโครโพรเซสเซอร์สำหรับปรับกระแสไฟฟ้าที่บรรจุไฟอยู่ กำหนดสภานะของประจุ และตัดกระแสไฟฟ้าเมื่อบรรจุไฟเสร็จ
นิกชิช

นิกชิช (#เปลี่ยนทาง , [nîkʃit͡ɕ]) เป็นเมืองในประเทศมอนเตเนโกร ตั้งอยู่ทางตอนใต้ของประเทศ บนที่ราบนิกชิช เมืองมีประชากรราว 75,000 คน เป็นเมืองใหญ่เป็นอันดับ 2 ของประเทศ รองจากพอดกอรีตซา เป็นศูนย์กลางอุตสาหกรรม วัฒนธรรมและการศึกษา มีโบราณสถานสมัยโรมันปรากฏอยู่ รวมทั้งสะพานด้วย ตุรกีเข้ายึดครองเมืองนี้ระหว่างคริสต์ศตวรรษที่ 15-19
นอร์เชอปิง

นอร์เชอปิง  เป็นเมืองในเขตเอิสเตร์เยิตลันด์ ทางตะวันออกของประเทศสวีเดน มีประชากร 87,247 คน ในปี ค.ศ. 2010 จากเขตเมืองที่มีประชากร 130,050 คน ทำให้เป็นเมืองใหญอันดับ 10 ของประเทศ เป็นเมืองท่าทางทะเลตรงปากแม่น้ำ เป็นศูนย์กลางอุตสาหกรรมที่สำคัญ ผลิตสิ่งทอ กระดาษ และเคมีภัณฑ์
เหวย์ถง

เหวย์ถง  เป็นนางแบบฮ่องกงวัยสาว ซึ่งมีชื่อเดิมคือ เจียงอี๋ (江怡) และได้เปลี่ยนชื่อเป็นเหวย์ถงในเดือนกันยายน ค.ศ. 2011 เธอได้ศึกษาในสายศิลปศาสตร์ในโรงเรียนมัธยม และได้รับการตรวจสอบรับรองคุณภาพการศึกษาจากฮ่องกงที่ระดับ 12 พอยท์ รวมถึงเคยอาสาเป็นช่างแต่งหน้าในเวลาต่อมา
ไพรีอัส

ไพรีอัส หรือ พีเรอัส (#เปลี่ยนทาง "Peiraiás",) เป็นเมืองในแคว้นอัตติกะ ประเทศกรีซ ตั้งอยู่ในเขตเมืองของกรุงเอเธนส์ ห่างจากศูนย์กลางของเมือง 12 กม. ไปทางตะวันตกเฉียงใต้ 
รัฐบุรุษและแม่ทัพเทมิสโตคลีส เป็นผู้วางแผนและเริ่มต้นการก่อสร้างป้อมปราการที่เมืองนี้เมื่อ 493 ปีก่อนคริสต์ศักราช เมืองมีผังแบบตารางกริด ออกแบบโดยสถาปนิกฮิปโปเดมัส เมื่อ 450 ปีก่อนคริสต์ศักราช เมืองได้รับความเสียหายรุนแรงจากสงครามโลกครั้งที่สอง
ไพรีอัสมีท่าจอดเรือที่ใหญ่ที่สุดในประเทศ และเป็นศูนย์กลางการค้า อุตสาหกรรม ท่าเรือไพรีอัสเป็นท่าเรือสำคัญของประเทศกรีซ เป็นท่าเรือโดยสารที่ใหญ่ที่สุดในยุโรป และใหญ่เป็นอันดับ 3 ของโลก รองรับผู้โดยสารราว 20 ล้านคนต่อปี เมืองนี้ยังเคยเป็นเจ้าภาพในการจัดโอลิมปิกฤดูร้อน 1896 และ 2004 ที่จัดที่กรุงเอเธนส์
ลวดอลูมิเนียมเคลือบทองแดง

ลวดอะลูมิเนียมเคลือบทองแดง หรือ ลวดอะลูมิเนียมชุบทองแดง (มักย่อว่า CCAW หรือ CCA จากคำภาษาอังกฤษ copper-clad aluminium wire) เป็นตัวนำไฟฟ้าที่ประกอบด้วยไส้อะลูมิเนียมด้านใน และเคลือบทองแดงที่ผิวด้านนอก 
การใช้งาน.
จุดประสงค์หลักในการใช้งานลวดอะลูมิเนียมเคลือบทองแดงมักเกี่ยวกับความต้องการในการลดน้ำหนัก งานเหล่านี้รวมถึง คอยล์คุณภาพสูง เช่น วอยซ์คอยล์ในหูฟัง ลำโพงพกพา หรือคอยล์มือถือ, งานที่ใช้สายโคแอกเชียลย่านความถี่สูง เช่น เสาวิทยุ (RF), สายเคเบิลทีวี, และสายไฟฟ้า
CCA ยังใช้ในการเดินสายเมนสำหรับอาคารที่พักและอาคารพาณิชย์อีกด้วย ส่วนประกอบทองแดงและอะลูมิเนียมถูกนำมาใช้เพื่อหลีกเลี่ยงปัญหาบางประการที่พบกับลวดอะลูมิเนียม โดยยังคงต้นทุนที่ถูกเอาไว้ได้ (ทองแดงมีราคาแพงกว่าอะลูมิเนียม) อย่างไรก็ตาม ลวดทองแดงก็ยังถูกใช้แพร่หลายที่สุดในสหรัฐสำหรับการเดินสายภายในที่อยู่อาศัย
CCA เป็นที่นิยมอย่างมากในตลาดเกิดใหม่ ในฐานะสินค้าทดแทนสายนำสัญญาณทองแดงตีเกลียว category 5e
เกมคน เหนือคม

เกมคน เหนือคม (จีนตัวเต็ม: 門徒, จีนตัวย่อ: 门徒, พินอิน: Mén Tú) ภาพยนตร์แอ๊คชั่นทริลเลอร์สัญชาติฮ่องกง-สิงคโปร์ นำแสดงโดย แดเนียล วู, หลิว เต๋อหัว, กู่ เทียนเล่อ, จาง จิงซู, หยวน หย่งอี้ กำกับโดย เอ๋อ ตงซิน
เนื้อเรื่อง.
อาลี่ เป็นสายลับให้กับตำรวจฮ่องกงในการทลายแก๊งค์ค้ายาเสพย์ติด อาลี่ให้เวลาทั้งหมด 7 ปีในการแฝงตัวเข้าไปในแก๊งค์ค้าเฮโรอีนของ หลินคุน เจ้าพ่อค้าเฮโรอีนหมายเลขหนึ่งของฮ่องกง หลินคุนกำลังป่วยเป็นโรคร้าย และไม่ไว้ใจใครนอกเสียจากอาลี่ ในขณะที่ความต้องการเฮโรอีนโดยภาพรวมก็กำลังลดลง หลินคุนตั้งใจจะผ่องถ่ายกิจการทั้งหมดให้แก่อาลี่ ขณะเดียวกัน ที่ห้องพักของอาลี่ ก็มี อาเฟิง หญิงสาวลูกติดที่ติดยาเสพย์ติดอย่างรุนแรง โดยมีสามีของเธอตามมารังควาน ซึ่งเธอบอกว่าพยายามจะเลิกให้ได้ แต่ก็ทำไม่ได้สักที ทุกครั้งที่อาลี่กลับมาและพบเห็นภาพที่เธอเสพย์ยา เขาไม่แน่ใจในตัวเองว่าสภาพจิตใจจะเหมือนเดิมหรือไม่ ขณะที่หลินคุนไว้ใจอาลี่ขึ้นทุกวัน และพาไปทำความรู้จักกับผู้ค้าเฮโรอีนเหมือนกันที่สามเหลี่ยมทองคำ ก่อนที่หลินคุนและแก๊งค์ทั้งหมดจะถูกจับ แต่อาลี่มีความรู้สึกว่าเหมือนตัวเองได้หักหลังหลินคุน ซึ่งทำให้หลินคุนและครอบครัวผิดหวังมาก ถึงแม้อาลี่พยายามจะบอกว่านี่เป็นเกมระหว่างผู้ร้ายกับตำรวจก็ตาม
เบื้องหลังและการเข้าฉาย.
"Protégé" เป็นภาพยนตร์ทริลเลอร์ที่ผลิตร่วมกันระหว่างฮ่องกงและสิงคโปร์ ร่วมด้วยจีน, อังกฤษ และสหรัฐอเมริกา ได้มีนักแสดงในระดับซูเปอร์สตาร์ของฮ่องกงร่วมแสดงมากมาย โดยที่ หลิว เต๋อหัว ได้มีชื่อเข้าชิงรางวัลนักแสดงประกอบชายยอดเยี่ยมจากรางวัลภาพยนตร์ฮ่องกงครั้งที่ 27 ด้วย และได้รับรางวัลไป อีกทั้งภาพยนตร์ยังมีชื่อเข้าชิงในหลายสาขาที่สำคัญ ๆ อาทิ ตัดต่อภาพยอดเยี่ยม, ผู้กำกับฯยอดเยี่ยม, นักแสดงประกอบหญิงยอดเยี่ยม, นักแสดงประกอบชายยอดเยี่ยม, กำกับภาพยอดเยี่ยม เป็นต้น
ภาพยนตร์ได้รับเสียงวิจารณ์ว่า ผู้กำกับฯ คือ เอ๋อ ตงซิน ต้องการตั้งคำถามว่า เหตุใดจึงมีผู้ติดยาเสพย์ติด เพราะความเหงาหรือความเปล่าเปลี่ยว หรือเพราะความอ่อนแอของตัวเอง ขณะที่การแสดงของหลิว เต๋อหัว สามารถแย่งความเด่นไปจากแดเนียล วู ไปได้ทั้งหมด รวมถึง นิรุตต์ ศิริจรรรยา ที่รับบทเป็นนายพลเจ้าของไร่ฝิ่นชาวไทยที่สามเหลี่ยมทองคำ ยังได้แทรกข้อมูลตามรายงานของสหประชาชาติว่า ความนิยมในเฮโรอีนกำลังจะหมดลง โดยจะหันไปนิยมเสพย์ยาอีกันมากขึ้น และเป็นผู้บอกให้หลินคุนวางมือเสีย ซึ่งถือว่าเป็นบทที่เรียกเสียงฮือฮาให้แก่ผู้คนได้พอสมควร อีกทั้งคงไม่มีใครคาดถึงว่าผู้พ่อค้ายาเสพย์ติดจะมีสำนึกดีอย่างนี้ ในขณะที่บรรยายกาศของเรื่องดำเนินไปด้วยความหดหู่ ก็ยังมีบทแทรกของตัวละคร เด็กผู้หญิงตัวเล็ก ๆ ลูกสาวของอาเฟิงที่เข้ามาเพิ่มความสดใสในแก่ภาพยนตร์ โดยเธอเป็นตัวละครที่มีสำนึกที่ดี แม้ทั้งพ่อและแม่จะติดยาฯอย่างหนักก็ตาม
ภาพยนตร์ได้ฉายในโรงภาพยนตร์ในประเทศไทยวันที่ 10 พฤษภาคม พ.ศ. 2550 โดย สหมงคลฟิล์ม และฉายทางโทรทัศน์ 2 ครั้ง ครั้งแรกในวันศุกร์ที่ 23 กันยายน พ.ศ. 2554 ในเวลา 08.25 น. และครั้งที่ 2 ในวันจันทร์ที่ 6 กุมภาพันธ์ พ.ศ. 2555 ทางช่อง 7 ในเวลา 03.25 นาที
ฮัน มย็อง-ฮเว

ฮัน มย็อง-ฮเว (1415 – 14 พฤศจิกายน ค.ศ. 1487) เป็นขุนนางคนสำคัญในรัชกาล พระเจ้าซ็องจง และเป็นพระบิดาของ พระมเหสีคงฮเย พระมเหสีองค์แรกของพระเจ้าซ็องจงและเป็นแกนนำในการใส่ความ พระมเหสีเจฮ็อน พระมเหสีองค์ที่ 2 จนถูกสำเร็จโทษ
ประวัติ.
ฮัน มย็อง-ฮเว มีฉายาว่า ซังตัง เกิดเมื่อปี ค.ศ. 1415 ได้เป็นมหาเสนาบดีถึง 2 ครั้งคือ ค.ศ. 1466 และ 1469–1471 แต่ในภายหลังได้ถวายบังคมลาออกจากตำแหน่งและราชการเนื่องจากสุขภาพที่ไม่แข็งแรง
สิ้นชีวิต.
ฮัน มย็อง-ฮเว ถึงแก่อสัญกรรมเมื่อวันที่ 14 พฤศจิกายน ค.ศ. 1487 ขณะอายุได้ 72 ปีซึ่งภายหลังศพของเขาได้ถูกนำมาตัดคอในรัชสมัย เจ้าชายย็อนซัน ในข้อหาทำให้พระราชมารดาของพระองค์คือ พระมเหสีเจฮ็อน สิ้นพระชนม์พร้อมกับขุนนางและเชื้อพระวงศ์ที่ร่วมมือที่สิ้นชีวิตไปก่อนแล้ว
ไผ่กวนอิม

ไผ่กวนอิม (ชื่อวิทยาศาสตร์: "Dracaena sanderiana") เป็นไม้ประดับประเภทไม้พุ่มที่ได้รับความนิยมในการปลูกเลี้ยงเป็นงานอดิเรก
ไผ่กวนอิม มีถิ่นกำเนิดในป่าดิบชื้นของประเทศแคเมอรูนและคองโก มีลักษณะลำต้นขนาดเล็ก เนื้อไม้อ่อน ลำต้นตรงเล็ก เป็นข้อ ๆ สีเขียว ไม่มีกิ่งก้านสาขา มีการเจริญเติบโตจากการยืดตัวของข้อใบ เป็นใบเดี่ยวแตกออกจากส่วนยอดของลำต้น มีกาบใบห่อหุ้มลำต้นสลับกันเป็นชั้น ๆ ตามข้อของลำต้น ส่วนใบแคบเรียวยาวปลายใบแหลม โคนใบสอบลงมาถึงกาบใบ ใบมีสีเขียวและสีขาวพาดยาวตามใบ ใบค่อนข้างป้อม ปลายแหลม ก้านยาวโคนใบเป็นกาบใบหุ้มรอบลำ โตเต็มที่สูงได้ถึง 1.5 เมตร ขนาดกว้างของใบ 2–3 เซนติเมตร ยาว 6–8 เซนติเมตร
ไผ่กวนอิม เป็นที่นิยมในการเลี้ยงปลูก รวมถึงบูชาพระหรือเจ้าที่ โดยมีความเชื่อในเรื่องโชคลาภว่า จะนำพาในเรื่องความมั่งคั่ง โดยเป็นพืชที่ปลูกง่าย สามารถปลูกเลี้ยงในกระถางดินเผา หรือแม้แต่จะนำต้นไปแช่น้ำในแจกันก็ได้
นอกจากนี้ ไผ่กวนอิมนั้นยังสามารถช่วยบำบัดสารเคมีในกลุ่ม BTEX ได้ ตัวอย่างเช่น ไผ่กวนอิมสามารถลดความเป็นพิษของเบนซีนได้
ชัง ฮี-แจ

ชัง ฮี-แจ (ค.ศ. 1651?— 29 ตุลาคม ค.ศ. 1701) เป็นขุนนางคนสำคัญและเป็นแกนนำขุนนางฝ่ายใต้ในรัชสมัย พระเจ้าซุกจงและเป็นพระเชษฐาของชัง ฮี-บิน
ประวัติ.
จัง ฮี-แจ เกิดเมื่อใดไม่ทราบแน่ชัดแต่สันนิษฐานว่าประมาณ ค.ศ. 1651 ต่อมาได้เข้ารับราชการแต่ถูกเนรเทศเพราะกระทำความผิดในเวลาต่อมา จางอ๊กจอง(ต่อมาคือพระสนมจางฮีบิน) ผู้เป็นน้องสาวได้ถวายตัวเป็น "จางซังกุง" และเมื่อได้เป็นพระสนมฮีบินพระนางได้กราบทูลให้พระเจ้าซุกจงอภัยโทษและเรียกตัว จัง ฮี-แจ กลับมารับราชการ
เรืองอำนาจ.
เมื่อ จัง ฮี-แจ ได้กลับเข้ารับราชการเป็นช่วงที่ราชสำนักเปลี่ยนขั้วทางการเมืองพอดีจากฝ่ายตะวันตกเป็นฝ่ายใต้ทำให้เขาทรงอิทธิพลในราชสำนักเพราะน้องสาวของเขาได้ขึ้นเป็นพระมเหสีแต่แล้วเหตุการณ์กลับพลิกผันเมื่อพระเจ้าซุกจงไต่สวนคดีการสิ้นพระชนม์ของพระพันปีมยองซองใหม่แล้วพบว่าพระมเหสีอินฮย็อน มิได้เป็นผู้บงการแต่เป็นพระสนมฮีบินที่เป็นผู้บงการซึ่งขุนนางฝ่ายตะวันตกกราบทูลให้สำเร็จโทษแต่พระเจ้าซุกจงสงสารองค์ชายรัชทายาทลียุนที่จะต้องกำพร้าพระมารดาจึงโปรดให้ปลดออกจากตำแหน่งพระมเหสีลงไปเป็นพระสนมเอกตามเดิมทำให้พระสนมฮีบินมิพอพระทัยมีรับสั่งให้ จัง ฮี-แจ ไปจ้างหมอคุณไสยทำร้ายพระมเหสีอินฮย็อนจนประชวรและสิ้นพระชนม์ในที่สุด
สิ้นชีวิต.
หลังจากที่พระมเหสีอินฮย็อนสิ้นพระชนม์แล้วพระเจ้าซุกจงจึงโปรดให้สืบสวนและพบว่าพระสนมฮีบิน, จัง ฮี-แจ เป็นผู้บงการจึงโปรดให้เข้าค้นพระตำหนักของพระสนมพบของทำคุณไสยจำนวนมากจึงโปรดให้นำตัวพระสนมฮีบินไปสำเร็จโทษด้วยการประทานยาพิษส่วน จัง ฮี-แจ พร้อมคนสนิทโปรดให้นำตัวไปประหารด้วยการตัดคอ
จัง ฮี-แจ ถึงแก่อสัญกรรมเมื่อปี ค.ศ. 1701
ข้อมูลเพิ่มเติม.
หลังจากจบคดีดังกล่าวพระเจ้าซุกจงโปรดเกล้าให้ตรากฎมณเฑียรบาลเพิ่มเข้าไปว่าห้ามแต่งตั้งพระสนมขึ้นเป็นพระมเหสีอีกต่อไป
ไฟฟ์การ์ดสตัด

ไฟฟ์การ์ดสตัด  เป็นภาพยนตร์ตะวันตก ค.ศ. 1968 ที่เปิดตัวโดยพาราเมาท์พิกเจอร์ส กำกับโดย เฮนรี่ ฮาธาเวย์ โดยสคริปต์อิงจากนิยายของ เรย์ กาลเดน ซึ่งนำมาเขียนเป็นบทภาพยนตร์โดย มาร์เกอริต โรเบิร์ทส์ ผู้ซึ่งเขียนบทภาพยนตร์ "True Grit" (ซึ่งได้รับการรีเมคอีกครั้งในชื่อ "ยอดคนจริง") ให้กับฮาธาเวย์ในปีถัดมา ผู้แสดงนำภาพยนตร์ คือ ดีน มาร์ติน และ โรเบิร์ต มิตชัม
เนื้อเรื่องย่อ.
ใน ค.ศ. 1880 ณ เมืองรินคอน แห่งรัฐโคโลราโด ได้เกิดเหตุนักพนันผู้หนึ่งถูกจับได้ว่ากระทำการโกงในเกมไพ่โป๊กเกอร์ไฟฟ์-การ์ด สตัด และหนึ่งในผู้เล่นชื่อ แวน มอร์แกน ได้พยายามที่จะป้องกันไม่ให้ผู้อื่นกระทำการลงทัณฑ์ แต่ก็ไม่สามารถที่จะช่วยเหลือชายผู้นั้นได้สำเร็จ มอร์แกนได้ออกจากเมืองแห่งนี้ไป แต่เมื่อเขาได้เดินทางกลับมาที่เมืองนี้อีกครั้งก็ได้ยินว่าคู่รักของผู้เล่นรายอื่นจากเกมไพ่ที่อาภัพนี้ได้ถูกสังหาร
เมืองแห่งนี้ได้ตั้งถิ่นที่อยู่ใหม่ นักเทศน์หัวรุนแรงผู้หนึ่งนามว่า เรเวเรน รัดด์ ซึ่งเป็นสมาชิกเพิ่มเติมของม็อบลงทัณฑ์ด้วยการแขวนคอ ได้กระทำการสังหารเป็นรายบุคคล ซึ่งได้กลายเป็นเรื่องชัดเจนว่าใครบางคนได้กระทำไปเพื่อการแก้แค้น และการแก้ปริศนานี้ขึ้นอยู่กับมอร์แกน โดยในท้ายที่สุด มีเขาเพียงคนเดียวที่เหลืออยู่ แล้วเขาก็ได้ค้นพบตัวตนของนักฆ่าผู้นี้ในเวลาต่อมา
นักแสดงนำ.
ภาพยนตร์ชุดนี้ได้ระบุการปรากฏตัวครั้งสุดท้ายของ อิงเงอร์ สตีเวนส์ ซึ่งเธอร่วมงานในภาพยนตร์ชุดนี้ กับภาพยนตร์ชุด "กลั่นแค้นไอ้ชาติหิน" โดยในสองปีถัดมา เธอได้กระทำการอัตวินิบาตกรรม
น้ำส้มควันไม้

น้ำส้มควันไม้ หรือ กรดไพโรลิกเนียส  เป็นของเหลวใส สีน้ำตาล มีกลิ่นควันไฟ ได้จากการควบแน่นของควันที่เกิดจากการเผาไม้ให้กลายเป็นถ่านในสภาวะที่มีออกซิเจนจำกัด โดยมีอุณหภูมิในเตาอยู่ระหว่าง 300 - 400 องศาเซลเซียส อุณหภูมิปากปล่องระหว่าง 80 – 150 องศาเซลเซียส สารประกอบต่างๆ ในไม้จะสลายด้วยความร้อนเกิดเป็นสารประกอบอินทรีย์ เมื่อนำของเหลวที่ได้จากการควบแน่นมาเก็บในที่ร่มประมาณ 3 เดือน เพื่อให้เกิดการตกตะกอน จะแยกตัวเป็น 3 ชั้น ชั้นบนสุดจะเป็นน้ำมันใส ชั้นกลางเป็นน้ำส้มควันไม้ และน้ำมันดินตกตะกอนอยู่ด้านล่างสุด
องค์ประกอบ.
น้ำส้มควันไม้เป็นสารผสม ประกอบด้วยน้ำประมาณร้อยละ 80-90 และสารประกอบอินทรีย์มากกว่า 200 ชนิด ส่วนใหญ่จะมีกรดแอซีติก (กรดน้ำส้ม) แอซีโทน และเมทานอล ซึ่งน้ำส้มควันไม้นี้เคยใช้เป็นสารตั้งต้นสำหรับผลิตกรดแอซีติกในเชิงพาณิชย์ มีฟีนอลจากการสลายตัวของลิกนิน มีกรดอินทรีย์และแอลกอฮอล์ต่าง ๆ ที่ได้จากการสลายเฮมิเซลลูโลสและเซลลูโลส น้ำส้มควันไม้มีค่า pH ประมาณ 3 ความถ่วงจำเพาะประมาณ 1.012 – 1.024 ซึ่งมีความแตกต่างตามประเภทของไม้ที่นำมาเผา
เกาะเชจู

เกาะเชจู (เกาหลี: ; ฮันจา: ; /tɕeːdzudo/) เป็นเกาะที่ใหญ่ที่สุดในประเทศเกาหลีใต้ กินพื้นที่ ซึ่งเท่ากับร้อยละ 1.83 ของพื้นที่ประเทศทั้งหมด และยังเป็นเกาะที่มีประชากรมากที่สุดของประเทศ ใน ค.ศ. 2020 มีประชากรตามทะเบียนราษฎร์อยู่บนเกาะนี้ประมาณ 670,000 คน เกาะนี้ถือเป็นจังหวัดของตนเอง (จังหวัดปกครองตนเองพิเศษเชจู) 
เกาะนี้ตั้งอยู่ในช่องแคบเกาหลี ซึ่งอยู่ทางใต้ของคาบสมุทรเกาหลี และจังหวัดช็อลลาใต้ เกาะนี้ตั้งอยู่ห่างจากจุดที่อยู่ใกล้คาบสมุทรสุด 
เกาะนี้ "ก่อกำเนิดจากการปะทุของภูเขาไฟใต้ทะเลประมาณ 2 ล้านปีที่แล้ว" โดยเป็นที่ตั้งของแหล่งมรดกโลกตามธรรมชาติที่มีชื่อว่า เกาะภูเขาไฟเชจูและอุโมงค์ลาวา
ภูมิประเทศ.
ภูมิอากาศ.
เชจูอยู่ในพื้นที่ภูมิอากาศแบบอบอุ่นชื้น โดยมีสี่ฤดูและอากาศอบอุ่นสบาย อุณหภูมิโดยเฉลี่ย 15 องศาเซลเซียส ตลอดทั้งปีและในฤดูร้อนอุณหภูมิโดยเฉลี่ยคือ 22-26 องศาเซลเซียส
ในเดือนมกราคม ค.ศ. 2016 มีคลื่นความหนาวส่งผลกระทบถึงที่นี่ หิมะและสภาพอากาศที่หนาวเย็นทำให้สายการบิน 1,200 แห่งยกเลิกเที่ยวบินไปเกาะเชจู ทำให้มีผู้โดยสารติดค้างประมาณ 90,300 คน
นกเค้าเหยี่ยว

นกเค้าเหยี่ยว (ชื่อวิทยาศาสตร์: "Ninox scutulata") เป็นนกเค้าแมวชนิดหนึ่งที่มีขนาดใหญ่ มีลักษณะคล้ายกับนกเหยี่ยวหรืออินทรี
มีลำตัวขนาดใหญ่ ปีกกว้างและกลมมน ตากลมโตสีเหลืองทอง ระหว่างตามีแถบคาดสีเหลือง หัวและลำตัวด้านบนมีสีน้ำตาลเข้ม ลำตัวด้านล่างสีกีกาหรือสีขาว มีลายจุดสีน้ำตาลหรือน้ำตาลเหลือง
มีขนาดใหญ่เต็มที่สูงได้ถึง 30 เซนติเมตร กระจายพันธุ์ทั่วไปในภูมิภาคตะวันออกกลางจนถึงเอเชียตะวันออกเฉียงใต้ตั้งแต่ หมู่เกาะอันดามันในทะเลอันดามัน จนถึงภาคใต้ของจีนและหมู่เกาะต่าง ๆ ของอินโดนีเซีย ในประเทศไทยพบได้ในภาคเหนือ, ภาคตะวันตก, ภาคใต้, บางส่วนของภาคตะวันออก และจัดเป็นนกอพยพในภาคใต้ โดยพบในป่าโปร่ง, ป่าชายเลน จนถึงป่าที่มีความสูงจากระดับน้ำทะเลถึง 1,200 เมตร มีทั้งหมด 12 ชนิดย่อย (ดูในตาราง)
และเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าในประเทศไทย พุทธศักราช 2535
เซาลี นีนิสเตอ

เซาลี แวย์แนเมอ นีนิสเตอ (เกิด 24 สิงหาคม ค.ศ. 1948) เป็นนักการเมืองฟินแลนด์จากพรรคพันธมิตรแห่งชาติ อดีตประธานาธิบดีฟินแลนด์ ดำรงตำแหน่งตั้งแต่วันที่ 1 มีนาคม 2012 ถึง 1 มีนาคม 2024 เขาสำเร็จการศึกษาด้านทนายความ และเป็นรัฐมนตรีคลังตั้งแต่ ค.ศ. 1996 ถึง 2003 และเป็นผู้สมัครพรรคพันธมิตรแห่งชาติในการลงสมัครรับเลือกตั้งประธานาธิบดี ค.ศ. 2006 เขาเป็นประธานสภารัฐสภาฟินแลนด์ตั้งแต่ ค.ศ. 2007 ถึง 2011 และเป็นประธานกิตติมศักดิ์พรรคประชาชนยุโรปตั้งแต่ ค.ศ. 2002 เขายังเป็นประธานสมาคมฟุตบอลแห่งฟินแลนด์
นอกจากนี้ นีนิสเตอยังเป็นหนึ่งในผู้รอดชีวิตจากแผ่นดินไหวและคลื่นสึนามิในมหาสมุทรอินเดีย ค.ศ. 2004 เขารอดชีวิตมาได้โดยปีนเสาโทรศัพท์กับบุตรชายในเขาหลัก
อนุมัติ ซูสารอ

อนุมัติ ซูสารอ (เกิด 1 มกราคม พ.ศ. 2492) สมาชิกสภาผู้แทนราษฎรจังหวัดปัตตานี สังกัดพรรคประชาชาติ ในอดีตเคยสังกัดพรรคมาตุภูมิ ซึ่งเป็นสมาชิกสภาผู้แทนราษฎรแบบแบ่งเขตเพียงคนเดียวของพรรคมาตุภูมิที่ชนะการเลือกตั้ง ในปี พ.ศ. 2554
ประวัติ.
อนุมัติ เกิดเมื่อวันที่ 1 มกราคม พ.ศ. 2492 เป็นบุตรนายวาลี นางลีเมาะ ซูสารอ ด้านครอบครัวสมรสกับนางเบญจวรรณ ซูสารอ สมาชิกสภาที่ปรึกษาการบริหารและพัฒนาจังหวัดชายแดนภาคใต้ มีบุตร 7 คน หนึ่งในนั้นคือยุซรี ซูสารอ นายกองค์การบริหารส่วนตำบลควน อดีตสมาชิกสภาผู้แทนราษฎรจังหวัดปัตตานี พรรคเพื่อแผ่นดิน
สำเร็จการศึกษา รัฐศาสตรบัณฑิต จากมหาวิทยาลัยปทุมธานี
การทำงาน.
อนุมัติ เริ่มทำงานการเมืองท้องถิ่น โดยการเป็นสมาชิกสภาจังหวัดปัตตานี เขตอำเภอปานาเระ 2 สมัย ต่อมาได้รับเลือกเป็นกำนันตำบลควนและได้รับเลือกตั้งเป็นนายกองค์การบริหารส่วนตำบลควน ต่อมาในปี พ.ศ. 2554 ได้สมัครรับเลือกตั้งสมาชิกสภาผู้แทนราษฎรจังหวัดปัตตานี สังกัดพรรคมาตุภูมิ และได้รับเลือกตั้งเป็นสมัยแรก เป็นผู้สมัครเพียงคนเดียวของพรรคที่ได้รับการเลือกตั้งในระบบแบ่งเขต โดยสามารถเอาชนะอับดุลรามัน มะยูโซะ จากพรรคประชาธิปัตย์ สมมารถ เจ๊ะนา จากพรรคเพื่อไทย และนิมุคตาร์ วาบา จากพรรคภูมิใจไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 ย้ายมาลงสมัครรับเลือกตั้งในนามพรรคชาติไทยพัฒนา แต่การเลือกตั้งครั้งนั้นเป็นโมฆะ ต่อมาในการเลือกตั้ง 2562 เขาได้รับเลือกตั้งอีกครั้ง ในนามพรรคประชาชาติ ต่อมาได้เข้าร่วมกิจกรรมกับพรรคพลังประชารัฐ และลงมติไม่เป็นไปตามมติพรรคประชาชาติบ่อยครั้ง
สมาชิกสภาผู้แทนราษฎร.
อนุมัติ ซูสารอ ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย
ถวิล ฤกษ์หร่าย

ถวิล ฤกษ์หร่าย (เกิด 22 มิถุนายน พ.ศ. 2482) อดีตสมาชิกสภาผู้แทนราษฎรจังหวัดกำแพงเพชร 5 สมัย
ประวัติ.
ถวิล เกิดเมื่อวันที่ 22 มิถุนายน พ.ศ. 2482 ที่ตำบลนครชุม อำเภอเมืองกำแพงเพชร จังหวัดกำแพงเพชร เป็นบุตรนายชื้น และนางสำเภา ฤกษ์หร่าย ด้านครอบครัวสมรสกับนางอารีย์ มีบุตร 4 คน หนึ่งในนั้นคือปริญญา ฤกษ์หร่าย สส.กำแพงเพชร
สำเร็จการศึกษาระดับมัธยมศึกษา จากโรงเรียนนครสวรรค์ และปริญญาโทคณะรัฐศาสตร์ จากมหาวิทยาลัยรามคำแหง
งานการเมือง.
ได้รับการเลือกตั้งเป็นสมาชิกสภาผู้แทนราษฎรจังหวัดกำแพงเพชรครั้งแรกในปี พ.ศ. 2529 และได้รับการเลือกตั้งอีกครั้งในปี พ.ศ. 2535 และพ.ศ. 2539 สังกัดพรรคชาติพัฒนา ต่อมา พ.ศ. 2544 ย้ายมาลงสมัครรับเลือกตั้งในนามพรรคไทยรักไทย และได้รับการเลือกตั้ง ต่อเนื่องมาจนถึง พ.ศ. 2549 จึงวางมือทางการเมือง และสนับสนุนให้บุตรชาย (ปริญญา ฤกษ์หร่าย) ดำเนินงานทางการเมืองสืบแทน
สมาชิกสภาผู้แทนราษฎร.
ถวิล ฤกษ์หร่าย ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
ปู้เหลี่ยวฉิง

ปู้เหลี่ยวฉิง (, รักชั่วนิรันดร์) เป็นภาพยนตร์รักฮ่องกง สร้างโดยชอว์บราเดอส์ ออกฉายในปี ค.ศ. 1961 นำแสดงโดย หลิน ไต้ และกวน ซาน เป็นการนำมาสร้างใหม่หลังจากมีการสร้างครั้งแรกในปี ค.ศ. 1947 จากบทภาพยนตร์ของจาง ไอหลิง 
เนื้อเรื่องกล่าวถึง หลี่ ชิงชิง หญิงสาวที่เดินทางจากบ้านนอกมาเป็นนักร้องประจำไนท์คลับในฮ่องกง เธอพบรักกับ เผิง หนาน ชายหนุ่มลูกค้าในคลับ ซึ่งตัดสินใจแต่งงานกับเธอด้วยความสงสาร หลังจากทราบว่าเธอป่วยหนักเป็นลูคีเมีย ท่ามกลางความไม่พอใจของครอบครัวฝ่ายชาย ภาพยนตร์จบลงด้วยโศกนาฏกรรมจากความตายของหญิงสาว
ภาพยนตร์เรื่องนี้ได้รับความสำเร็จจากเพลงประกอบภาพยนตร์ที่แต่งโดย หวัง ฟูหลิง (王福齡, Wang Fu-ling) เพลง ปู้เหลี่ยวฉิง ในชื่อเดียวกับภาพยนตร์ ขับร้องโดย กู้ เหม่ย กลายเป็นเพลงยอดนิยม ถูกนำมาขับร้องซ้ำในภาพยนตร์ฉบับสร้างใหม่ในปี ค.ศ. 1970 ชื่อ "ซินปู้เหลี่ยวฉิง" (新不了情, Love Without End, ชื่อไทย สุดรักสุดหัวใจ) ฉบับปี ค.ศ. 1993 ชื่อ "ซินปู้เหลี่ยวฉิง" (新不了情, C'est la vie, mon chéri, ชื่อไทย รักนี้...มีเธอคนเดียว) และละครโทรทัศน์ไต้หวันในปี ค.ศ. 2002 ชื่อ "ปู้เหลี่ยวฉิง" (不了情) 
เพลง ปู้เหลี่ยวฉิง นี้ยังเป็นที่จดจำจากการเป็นเพลงที่ เติ้ง ลี่จวิน ขับร้องบันทึกเสียงสำหรับอัลบัมใหม่ไว้เป็นเพลงสุดท้าย ก่อนเธอจะเสียชีวิตในปี ค.ศ. 1995 ที่จังหวัดเชียงใหม่
บทบาทการแสดงในภาพยนตร์เรื่องนี้ ส่งผลให้หลิน ไต้ ได้รับรางวัลนักแสดงหญิงยอดเยี่ยม จากเทศกาลภาพยนตร์เอเชียแปซิฟิก ประจำปี 1962 ที่โซล
พอล แกสคอยน์

พอล จอห์น แกสคอยน์  หรือรู้จักในอีกชื่อว่า แกซซา  เกิดเมื่อวันที่ 27 พฤษภาคม ค.ศ. 1967 เป็นอดีตนักฟุตบอลชาวอังกฤษ เล่นตำแหน่งกองกลาง เขาเล่นอยู่กับสโมสรนิวคาสเซิลยูไนเต็ด, ท็อตแนมฮอตสเปอร์, ลาซีโอ, เรนเจอส์, มิดเดิลสโบร, เอฟเวอร์ตัน และ กานซูเทียนมา เขายังลงเล่นในฐานะนักฟุตบอลทีมชาติอังกฤษ 57 นัด
แอร์สเทอร์ เอ็ฟเซ เคิลน์

แอร์สเทอร์ เอ็ฟเซ เคิลน์  หรือ สโมสรฟุตบอลโคโลญ  เป็นสโมสรฟุตบอล จากเมือง โคโลญ รัฐนอร์ทไรน์-เว็สท์ฟาเลิน ก่อตั้งในปี ค.ศ. 1948 สโมสรเล่นอยู่ในลีกบุนเดิสลีกา และสโมสรแห่นี้ยังมีกีฬาอีกหลายประเภท เช่น แฮนด์บอล เทเบิลเทนนิส ยิมนาสติก
สนั่น สบายเมือง

สนั่น สบายเมือง (เกิด 17 กันยายน พ.ศ. 2478) อดีตสมาชิกสภาผู้แทนราษฎรจังหวัดกำแพงเพชร 4 สมัย
ประวัติ.
สนั่น เกิดเมื่อวันที่ 17 กันยายน พ.ศ. 2478 เป็นบุตรนายสงวน นางบุญศรี สบายเมือง สำเร็จการศึกษาจากโรงเรียน พิบูลย์วิทยาการ โรงเรียนวิสุทธิศึกษา และปริญญาตรีกิตติมศักดิ์ ศิลปศาสตร์ สาขาการจัดการ มหาวิทยาลัยราชภัฏกำแพงเพชร สมรสกับนางพะยอม มีบุตร 4 คน หนึ่งในนั้นคือนางสุพรรณี ซึ่งสมรสกับนายอนันต์ ผลอำนวย ส.ส.กำแพงเพชรปัจจุบัน
งานการเมือง.
อดีตเป็นสมาชิกสภาจังหวัด (พ.ศ. 2523 - 2527) ได้รับเลือกเป็นสมาชิกสภาผู้แทนราษฎรสมัยแรกในเดือนมีนาคม พ.ศ. 2535 และได้รับเลือกตั้งอีกครั้งในปี พ.ศ. 2538 ต่อมา พ.ศ. 2544 ลงเลือกตั้งในสังกัดพรรคไทยรักไทย ได้รับเลือกตั้งต่อกันมาอีก 2 สมัย หลังจากการรัฐประหาร 19 กันยายน พ.ศ. 2549 นายสนั่นวางมือจากการลงสมัคร ส.ส. แต่ยังเข้าร่วมเป็นรองประธานคณะกรรมการส่งเสริมความเป็นประชาธิปไตยในพรรคพรรคเพื่อไทยในปี พ.ศ. 2551 และยังให้การสนับสนุนผู้สมัครสมาชิกสภาผู้แทนราษฎรของพรรคเพื่อไทยในการเลือกตั้งปี พ.ศ. 2554
สมาชิกสภาผู้แทนราษฎร.
สนั่น สบายเมือง ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
สภาผู้แทนราษฎรไทย ชุดที่ 18

สมาชิกสภาผู้แทนราษฎรไทย ชุดที่ 18 (13 กันยายน พ.ศ. 2535 – 19 พฤษภาคม พ.ศ. 2538) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 360 คน โดยมาจากการเลือกตั้งแบบแบ่งเขตทั้งหมด จากการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
สมาชิกสภาผู้แทนราษฎรชุดที่ 18 เกิดขึ้นภายหลังเหตุการณ์พฤษภาทมิฬ หลังจากอานันท์ ปันยารชุน นายกรัฐมนตรีในขณะนั้น ประกาศยุบสภาให้มีการเลือกตั้งทั่วไปในวันที่ 13 กันยายน พ.ศ. 2535 และถือเป็นการเลือกตั้งทั่วไปครั้งที่ 2 ในรอบปี หรือที่เรียกกันติดปากว่า "การเลือกตั้ง 2535/2" นั่นเอง
การเลือกตั้งในครั้งนี้ ยังคงเป็นรูปแบบทางตรง แบบแบ่งเขตและรวมเขต ถือเขตจังหวัดเป็นเขตเลือกตั้ง เขตเลือกตั้งหนึ่งมีสมาชิกสภาผู้แทนราษฎรไม่เกินกว่า 3 คน และไม่น้อยกว่า 2 คน มีจำนวน ส.ส. 360 คน
สมาชิกสภาผู้แทนราษฎรชุดที่ 18 สิ้นสุดสมาชิกภาพ เนื่องจากมีพระราชกฤษฎีกายุบสภา เมื่อวันที่ 19 พฤษภาคม พ.ศ. 2538
รายนามสมาชิกสภาผู้แทนราษฎร.
มีรายนามดังนี้
ผู้ดำรงตำแหน่ง.
ประธานสภาผู้แทนราษฎร มารุต บุนนาค
รองประธานสภาผู้แทนราษฎร คนที่หนึ่ง วันมูหะมัดนอร์ มะทา (ลาออก พ.ศ. 2537) เฉลิมพล สนิทวงศ์ชัย ได้รับแต่งตั้งแทน
รองประธานสภาผู้แทนราษฎร คนที่สอง ถวิล ไพรสณฑ์ (ลาออก พ.ศ. 2537) จรัส พั้วช่วย ได้รับแต่งตั้งแทน
เอเรอดีวีซี

เอเรอดีวีซี  เป็นลีกฟุตบอลสูงสุดของประเทศเนเธอร์แลนด์ ก่อตั้งในปี ค.ศ. 1956 หลังจากเริ่มมีการก่อตั้งสโมสรฟุตบอลอาชีพในเนเธอร์แลนด์ ปัจจุบันอยู่อันดับ 9 ของลีกที่ดีที่สุดในยุโรป จัดอันดับโดยยูฟ่า
ลีกนี้มีทีม 18 สโมสร โดยแต่ละทีมจะแข่งกับสโมสรอื่น 2 ครั้ง ครั้งหนึ่งในฐานะทีมเหย้า อีกครั้งในฐานะทีมเยือน โดยเมื่อจบฤดูกาล ทีมที่อยู่ท้ายตารางสุดจะตกไปอยู่ในดิวิชัน 1 หรือเอร์สเตอดีวีซี (Eerste Divisie) โดยทันที ส่วนผู้ชนะในดิวิชัน 1 จะเลื่อนชั้นขึ้นมาในลีกนี้โดยทันที ส่วนอันดับ 16 และ 17 ของตารางเอเรอดีวีซี และทีมจากเอร์สเตอดีวีซี จะแข่งในรอบเพลย์ออฟ โดยแบ่งออกเป็น 2 กลุ่ม แต่ละกลุ่มจะมีสโมสรจากเอเรอดีวีซีแข่งทั้งเหย้าและเยือน โดยผู้ชนะในแต่ละกลุ่มในรอบเพลย์ออฟจะได้อยู่ในลีกเอเรอดีวีซีในฤดูกาลถัดไป ส่วน 2 ทีมที่อันดับดีสุดจะได้ผ่านเข้าไปเล่นในยูฟ่าแชมเปียนส์ลีก โดยทีมชนะเลิศจะผ่านเข้าไปรอในรอบแบ่งกลุ่มและได้อยู่โถ 1 ในขณะที่ทีมอันดับ 2 จะต้องแข่งรอบเพลย์ออฟอีกทีหนึ่ง ส่วนอันดับ 3 จะมีสิทธิเข้าไปเล่นในยูฟ่ายูโรปาลีกรอบเพลย์ออฟ
สโมสรที่ชนะในลีกมากที่สุดคือ อาเอฟเซ อายักซ์ (AFC Ajax)
ประวัติ.
เนเธอร์แลนด์มีการก่อตั้งฟุตบอลแชมเปียนชิพระดับชาติขึ้นในปี ค.ศ. 1898 โดยนำผู้ชนะเลิศในลีกท้องถิ่นมาตัดสินหาแชมป์ในระบบเพลย์ออฟระดับชาติ ทุกสโมสรที่เข้าร่วมการแข่งขันเป็นเพียงสโมสรสมัครเล่น โดยราชสมาคมฟุตบอลเนเธอร์แลนด์ (KNVB) สั่งห้ามผู้เล่นคนใดรับเงินเดือน หากพบจะตัดสิทธิ์เข้าร่วมการแข่งขันกับผู้เล่นคนนั้นทันที ต่อมา ราวคริสต์ทศวรรษที่ 1950 มีการเรียกร้องให้มีการจัดตั้งระบบฟุตบอลอาชีพขึ้นในประเทศ หลังจากที่ผู้เล่นฝีเท้าดีหลายคนต้องย้ายไปเล่นในต่างประเทศเพื่อรับค่าตอบแทนที่ดีกว่า ผู้เล่นเหล่านี้มักจะถูกสมาคมฟุตบอลตัดชื่อไม่ให้ติดทีมชาติเนเธอร์แลนด์ เมื่อเกิดเหตุการณ์น้ำท่วมใหญ่ที่เนเธอร์แลนด์ในปี ค.ศ. 1953 ผู้เล่นชาวดัตช์ที่เล่นในต่างประเทศ (ส่วนใหญ่เล่นอยู่ในลีกฝรั่งเศส) ได้จัดฟุตบอลการกุศลนัดพิเศษขึ้นเพื่อระดมทุนช่วยเหลือผู้ได้รับผลกระทบจากเหตุการณ์น้ำท่วม โดยแข่งขันกับทีมชาติฝรั่งเศส แม้จะถูกสมาคมฟุตบอลคว่ำบาตรเกมครั้งนี้ แต่ผลการแข่งขันปรากฏว่าทีมเนเธอร์แลนด์สามารถเอาชนะทีมชาติฝรั่งเศสได้ 2-1 เป็นจุดที่กระตุ้นให้ประชาชนชาวเนเธอร์แลนด์ได้เห็นว่า ฟุตบอลอาชีพนำมาซึ่งการประสบความสำเร็จได้ จากกระแสเรียกร้องนี้ เนเธอร์แลนด์จึงได้มีการจัดตั้งลีกอาชีพขึ้นเมื่อฤดูกาล 1954-55โดยสมาคมนักฟุตบอลอาชีพที่ตั้งขึ้นในนาม NBVB อย่างไรก็ตาม ราชสมาคมฟุตบอลยังไม่เห็นด้วยจึงได้จัดประชุมร่วมกับประธานสโมสรของสโมสรสมัครเล่นเดิม
ผลที่เกิดขึ้นคือ ราชสมาคมฟุตบอลและสมาคมนักฟุตบอลอาชีพได้จัดการแข่งขันแยกกัน โดยการแข่งขันแมตช์แรกระหว่างสโมสรฟุตบอลอาชีพคือแมตช์ระหว่างสโมสรอาลค์มาร์และสโมสรเฟนโล หลังจากผ่านไปได้ 11 เกม สมาคมทั้งสองได้จัดประชุมกันอีกครั้งในเดือนกันยายนเพื่อเจรจารวมลีก ในที่สุด ทั้งสองลีกถูกยุบเลิกและรวมตัวกันกำเนิดลีกใหม่ในทีนที โดยมีสโมสรเดอ กราฟสคาป อัมสเตอร์ดัม อาลค์มาร์ ฟอร์ทูนา'54 ราปิดเยเซ โฮลลันด์สโปร์ต และโรดาสโปร์ต จากลีกสมาคมนักฟุตบอลอาชีพได้เข้าร่วมลีกใหม่ทันที สโมสรแรกที่ชนะเลิศการแข่งขันคือวิลเลิม ทเว
ต่อมา ในฤดูกาล 1956-57 ราชสมาคมฟุตบอลได้สั่งยกเลิกลีกท้องถิ่น และก่อตั้งลีกเอเรอดีวีซีขึ้น โดยมี 18 สโมสรที่ดีที่สุดเล่นในลีกสูงสุดโดยไม่มีการเพลย์ออฟ มีสโมสรร่วมก่อตั้ง 18 สโมสร และอายักซ์เป็นสโมสรแรกที่คว้าแชมป์ไปครอง
เส้นประสาทอินเทอร์มีเดียท

เนอร์วัส อินเทอร์มีเดียส  หรือ เส้นประสาทอินเทอร์มีเดียท  เป็นส่วนหนึ่งของเส้นประสาทเฟเชียล (เส้นประสาทสมองเส้นที่ 7) อยู่ระหว่างใยประสาทสั่งการของเส้นประสาทเฟเชียลและเส้นประสาทหู (vestibulocochlear nerve; เส้นประสาทสมองเส้นที่ 8) เส้นประสาทนี้นำพากระแสประสาทรับความรู้สึกและใยประสาทพาราซิมพาเทติกของเส้นประสาทเฟเชียล เส้นประสาทนี้เชื่อมกับรากประสาทสั่งการของเส้นประสาทเฟเชียลบริเวณปมประสาทเจนิคิวเลตก่อนถึงคลองประสาทเฟเชียล (facial canal)
ใยประสาทพาราซิมพาเทติก.
ซุพีเรียร์ แซลิเวรี นิวเคลียส (Superior salivary nucleus) เป็นที่อยู่ของตัวเซลล์ของแอกซอนใยประสาทพาราซิมพาเทติกภายในเนอร์วัส อินเทอร์มีเดียส ใยประสาทเหล่านี้จะไปถึงปมประสาทเจนิคิวเลตแต่ยังไม่ไซแนปส์ ใยประสาทก่อนไซแนปส์ของพาราซิมพาเทติก (preganglionic parasympathetic fibers) บางส่วนจะอยู่ในเส้นประสาทเกรทเทอร์ พีโทรซัล (greater petrosal nerve) และออกจากปมประสาทเจนิคิวเลต แล้วต่อจากนั้นจึงไปไซแนปส์กับปมประสาทเทอริโกแพลาทีน (pterygopalatine ganglion) เซลล์ประสาทหลังไซแนปส์จะส่งแอกซอนพาราซิมพาเทติกไปเลี้ยงต่อมน้ำตา
ใยประสาทก่อนไซแนปส์ที่เหลือจะต่อเนื่องเป็นเส้นประสาทเฟเชียลไปตามคลองประสาทเฟเชียล (facial canal) หลังจากเส้นประสาทเฟเชียลแตกแขนงให้เส้นประสาทเลี้ยงกล้ามเนื้อสเตปีเดียส (nerve to the stapedius muscle) เส้นประสาทเฟเชียลจะให้แขนงเป็นเส้นประสาทคอร์ดา ทิมพานี (chorda tympani nerve) ก่อนจะออกจากกะโหลกศีรษะผ่านทางช่องสไตโลมาสตอยด์ (stylomastoid foramen) เส้นประสาทคอร์ดา ทิมพานีจะออกจากกะโหลกศีรษะทางรูเปิดพีโทรทิมพานิก (petrotympanic fissure) แล้วรวมกับเส้นประสาทลิ้น (lingual nerve) หลังจากนั้นจึงไปไซแนปส์กับเซลล์ประสาทในปมประสาทซับแมนดิบูลาร์ (submandibular ganglion) เซลล์ประสาทหลังไซแนปส์จะส่งแอกซอนไปยังต่อมน้ำลายใต้ขากรรไกรล่างและต่อมน้ำลายใต้ลิ้น
ใยประสาทรับความรู้สึก.
ใยประสาทรับความรู้สึกของเนอร์วัส อินเทอร์มีเดียสจะนำสัญญาณความรู้สึกจากผิวหนังของปากรูหู (external auditory meatus) เยื่อเมือกของจมูกและคอหอยส่วนจมูก และรสชาติจากด้านหน้าสองในสามของลิ้น ฐานช่องปาก และเพดานปาก โดยความรู้สึกจากเยื่อเมือกของเพดานปากและคอหอยส่วนจมูกจะมาตามเส้นประสาทเกรทเทอร์ พีโทรซัล (greater petrosal nerve) ส่วนเส้นประสาทคอร์ดา ทิมพานี (และเส้นประสาทลิ้น) นำความรู้สึกรสชาติจากด้านหน้าสองในสามของลิ้น ฐานช่องปาก และเพดานปาก
ปมประสาทเจนิคิวเลตเป็นที่อยู่ของตัวเซลล์ประสาทรับความรู้สึกของเนอร์วัส อินเทอร์มีเดียส อาการปวดประสาทเจนิวคิวเลต (Geniculate neuralgia) เป็นกลุ่มอาการปวดที่เกี่ยวข้องกับเส้นประสาทเนอร์วัส อินเทอร์มีเดียส
แอนเจโล ดันดี

แอนเจโล ดันดี  อดีตเทรนเนอร์มวยสากลที่มีชื่อเสียงระดับโลก
ประวัติ.
ดันดี เกิดเมื่อวันที่ 30 สิงหาคม พ.ศ. 2464 ในครอบครัวชาวอเมริกันเชื้อสายอิตาเลียน ที่ฟิลาเดลเฟีย มีชื่อจริงว่า แอนเจโล มิเรนา (Angelo Mirena) จากนั้นได้ย้ายตามครอบครัวมายังนิวยอร์ก ก่อนจะย้ายไปยังไมแอมี
แอนเจโล ดันดี ได้ชื่อว่าเป็นเทรนเนอร์อันดับหนึ่งของโลก มีนักมวยมากมายภายใต้การฝึกสอนของดันดีทีมีชื่อเสียง และเป็นนักมวยระดับโลกกว่า 15 คน อาทิ โฮเซ นาโปเลส, จอร์จ โฟร์แมน, จิมมี เอลลิส, ลุยส์ โรดริเกซ, วิลลี พาสตราโน่ 
โดยเฉพาะอย่างยิ่งกับ มูฮัมหมัด อาลี และชูการ์ เรย์ เลนเนิร์ด ซึ่งเป็นยอดนักมวยในทศวรรษที่ 60 และ 80 ที่สร้างชื่อเสียงให้แก่ดันดีเป็นอย่างมาก โดยมี คาร์เมน บาซิลิโอ เป็นแชมป์โลกคนแรกที่ดันดีเป็นเทรนเนอร์ให้
ดันดี เคยเดินทางมายัง[[ประเทศไทย]]เมื่อปี [[พ.ศ. 2537]] ในฐานะเป็นเทรนเนอร์ของ อาเธอร์ จอห์นสัน นักมวยชาว[[อเมริกัน]] ที่เป็นผู้ท้าชิงแชมป์โลกของ[[สหพันธ์มวยนานาชาติ]] (IBF) รุ่น[[ฟลายเวท]] กับ [[พิชิต ศิษย์บางพระจันทร์]] นักมวย[[ชาวไทย]] ในการชกที่[[จังหวัดสุราษฎร์ธานี]] ซึ่งผลการชกครบทั้ง 12 ยก แม้พิชิตจะเป็นฝ่ายชนะคะแนนไปก็ตาม แต่ทว่าได้รับการวิพากษ์วิจารณ์อย่างกว้างขวางเกี่ยวกับการชกในครั้งนี้ โดยหลายฝ่ายเห็นว่าจอห์นสันควรจะเป็นฝ่ายชนะมากกว่า
แอนเจโล ดันดี ได้รับการบรรจุชื่อไว้ใน[[หอเกียรติยศ]]ของวงการมวยสากล เมื่อปี [[พ.ศ. 2537]] ในฐานะของผู้ฝึกสอนระดับโลก และมีผลงานในวงการมวยสากลมากว่า 60 ปี
ดันดี [[เสียชีวิต]]ลงด้วยอาการ[[หัวใจวาย]]เฉียบพลัน ที่[[โรงพยาบาล]]ใน[[แทมปา]] [[รัฐฟลอริดา]] เมื่อวันที่ [[1 กุมภาพันธ์]] [[พ.ศ. 2555]] สิริอายุได้ 90 ปี
[[หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ]]
อาริอาเกะคอลิเซียม

อาริอาเกะคอลิเซียม (, โรมาจิ: "Ariake Koroshiamu") เป็นสนามกีฬาในร่ม ตั้งอยู่ในย่านอาริอาเกะ เขตโคโต ซึ่งเป็นเขตพิเศษของมหานครโตเกียว ประเทศญี่ปุ่น
ประวัติ.
อาริอาเกะคอลิเซียมถูกสร้างขึ้นใน ค.ศ. 1985 แล้วเสร็จและเปิดใช้ใน ค.ศ. 1991 มีชื่อเสียงเป็นที่รับรู้กันดีในฐานะเป็นสถานที่จัดการแข่งขันเทนนิสรายการ รากูเท็ง เจแปน โอเพน หรือชื่อเป็นที่รู้จักโดยทั่วไป คือ เจแปน โอเพน ซึ่งเป็นรายการเทนนิสระดับโลกของญี่ปุ่น ที่ได้รับการขนานนามว่า "วิมเบิลดันของญี่ปุ่น" และรายการ ทอเรย์ แพน แปซิฟิก โอเพ่น เทนนิส ทัวร์นาเมนต์
การใช้งาน.
อาริอาเกะคอลิเซียมมีอัฒจันทร์ทั้งหมด 3 ชั้น ความจุ 10,000 ที่นั่ง นอกจากการจัดเทนนิสแล้ว ยังใช้เป็นที่แสดงคอนเสิร์ต, บาสเก็ตบอล และมวยสากลอาชีพด้วย อาทิ การชกระหว่าง พงษ์ศักดิ์เล็ก ศิษย์คนองศักดิ์ นักมวยชาวไทย กับ โคกิ คาเมดะ นักมวยชาวญี่ปุ่น ในเดือนมีนาคม ค.ศ. 2010 เป็นต้น
อี อิก

อี อิก (#เปลี่ยนทาง , 1681 ~ 1763) เป็นขุนนางคนสำคัญในรัชสมัยพระเจ้าซุกจง-ยองโจที่ได้นำวิชาการจากตะวันตกเข้ามายังโชซอน
ประวัติ.
อี อิก เกิดเมื่อปี ค.ศ. 1681 ตรงกับรัชสมัย พระเจ้าซุกจง ในตระกูลลีซึ่งเป็นตระกูลขุนนางที่รับใช้ ราชวงศ์โชซอน มายาวนานหลังจากที่ผ่านการสอบ ควากอ จนได้เป็นขุนนางเขาเข้ารับราชการในรัชสมัยพระเจ้าซุกจง
รับราชการ.
อี อิกเมื่อได้เป็นขุนนางก็ได้เป็นขุนนางระดับสูงทันทีเพราะมาจากตระกูลใหญ่ซึ่งตระกูลลีของเขาเป็นขุนนางฝ่ายใต้จึงทำให้เขาต้องเป็นขุนนางฝ่ายใต้ไปโดยปริยาย
นำวิทยาการตะวันตกเข้าโชซอน.
ในรัชกาลพระเจ้ายองโจฝ่ายใต้ได้รวมตัวกับฝ่ายโซนนแล้วหันมาศึกษาด้านวิทยาการสมัยใหม่ซึ่งทางตัวของอี อิกเองได้เดินทางไปยังจีนเพื่อไปศึกษาเรื่องวิทยาการจากตะวันตกและได้นำเข้ามาเผยแพร่ในโชซอนทำให้ไม่เป็นที่พอใจของฝ่ายโนนนซึ่งได้รวมตัวกับฝ่ายตะวันตกที่เป็นพวกอนุรักษนิยม
เปิดสำนักซองโฮ.
หลังจากที่กลับมาโชซอนได้ไม่นานอี อิกก็เปิดสำนักที่ให้ความรู้เกี่ยวกับวิทยาการสมัยใหม่โดยใช้ชื่อว่า ซองโฮ ซึ่งตัวเขามีลูกศิษย์มากมายและลูกศิษย์ของเขาส่วนมากก็เข้ารับราชการเป็นขุนนางใหญ่ฝ่ายโซนนในเวลาต่อมา
ถึงแก่อสัญกรรม.
อี อิกถึงแก่อสัญกรรมเมื่อปี ค.ศ. 1763 ในรัชกาลพระเจ้ายองโจขณะอายุได้ 82 ปี
ชเว ฮัง (ราชเลขาโครยอ)

ชเว ฮัง (#เปลี่ยนทาง ,972-1024) เป็นราชเลขาของพระราชาถึง 3 พระองค์ในสมัย ราชวงศ์โครยอ และมีความจงรักภักดีอย่างมาก
ประวัติ.
ชเว ฮัง เกิดเมื่อปี ค.ศ. 972 ในรัชกาล พระเจ้าคยองจง มาจากตระกูลชอยแห่งคยองจู
รับราชการ.
ในปี ค.ศ. 991 ตรงกับปีที่สิบในรัชกาล พระเจ้าซองจง ขณะอายุได้ 19 ปีเขาได้เข้าสอบ ควากอ เพื่อคัดเลือกเป็นขุนนางปรากฏว่าเขาสอบได้เป็นขุนนางและเป็นผู้ที่ทำคะแนนสูงสุดในการสอบครั้งนั้น
ผู้จงรักภักดี.
เมื่อเข้ารับราชการชเว ฮังได้ทำความดีความชอบในราชการมาเรื่อยๆจนได้เลื่อนขึ้นเป็นราชเลขาเพราะเป็นขุนนางที่ซื่อสัตย์สุจริตและในรัชกาล พระเจ้ามกจง ได้มีการบันทึกเอาไว้ว่าเขาเป็นหนึ่งในขุนนางไม่กี่คนที่จงรักภักดีต่อพระเจ้ามกจงและ พระพันปีชอนชู เป็นอย่างมากและเมื่อพระเจ้ามกจงสละราชสมบัติชเว ฮังผู้นี้ได้ทำหน้าที่ไปกราบทูลเชิญ องค์ชายวัง ซุน ที่ทรงประทับอยู่ ณ วัดแห่งหนึ่งให้มาขึ้นครองราชย์เป็น พระเจ้าฮย็อนจง และในระหว่างสงครามกับต้าเหลียวเขากับมหาเสนา คังกัมชัน ได้ทำหน้าที่คุ้มกันพระเจ้าฮย็อนจงให้หนีภัยลงใต้และเมื่อสิ้นสงครามเขากับคังกัมชันได้คุ้มกันพระเจ้าฮย็อนจงกลับมาเมืองหลวงอีกครั้ง
สิ้นชีวิต.
ชเว ฮัง ถึงแก่อสัญกรรมเมื่อปี ค.ศ. 1024 ในรัชกาล พระเจ้าฮย็อนจง ขณะอายุได้ 52 ปี
สุทธิ ปัญญาสกุลวงศ์

สุทธิ ปัญญาสกุลวงศ์ (เกิด 24 สิงหาคม พ.ศ. 2497) อดีตที่ปรึกษารัฐมนตรีช่วยว่าการกระทรวงมหาดไทย (นิพนธ์ บุญญามณี) อดีตสมาชิกสภาผู้แทนราษฎรกรุงเทพมหานคร และอดีตเหรัญญิกพรรคประชาธิปัตย์
ประวัติ.
นายสุทธิ ปัญญาสกุลวงศ์ เกิดเมื่อวันที่ 24 สิงหาคม พ.ศ. 2497 มีชื่อเล่นว่า "สอง" เป็นบุตรชายของนายลิ้มเซ็ก แซ่ตั้ง และนางเซียะฮวย แซ่โล้ว เป็นลูกชายคนเล็กในพี่น้อง 6 คน คือ นายสกุล ปัญญาสกุลวงศ์ นายธำรง ปัญญาสกุลวงศ์ นางยุพาวันต์ ปัญญาสกุลวงศ์ นางวิภา ปัญญาสกุลวงศ์ และนายยงยุทธ ปัญญาสกุลวงศ์
นายสุทธิ เกิดและเติบโตในย่านคลองเตย เริ่มเข้าเรียนครั้งแรกประถมศึกษาตอนต้นที่โรงเรียนอักษรวิทยา ประถมศึกษาตอนปลายจากโรงเรียนสายน้ำทิพย์ ชั้นมัธยมศึกษาในระบบการศึกษานอกโรงเรียน โรงเรียนวชิรธรรมสาธิต ระดับปริญญาตรี เข้าศึกษาที่คณะบริหารธุรกิจ สาขาการจัดการทั่วไป มหาวิทยาลัยราชภัฏสวนดุสิต และปริญญาโท คณะบริหารธุรกิจ สาขาการจัดการทั่วไป จากมหาวิทยาลัยราชภัฎสวนดุสิต
นายสุทธิ ใช้ชีวิตคู่กับนางสาวสิริพร ฐิติไชโย มีบุตรด้วยกัน 4 คน คือ นางสาวพิชามณช์ ปัญญาสกุลวงศ์, นายสพลกิตติ ปัญญาสกุลวงศ์, นายเอกลักษณ์ ปัญญาสกุลวงศ์, และนายธนวัฒน์ ปัญญาสกุลวงศ์
การทำงานด้านธุรกิจ.
นายสุทธิเริ่มต้นการทำงานจากการขายข้าวมันไก่ที่เวิ้งนาครเขษม และมาขายแก๊ส ขายข้าวสาร และขายของชำที่ตลาดบางจาก ชื่อร้านอุดมภัณฑ์ จากนั้นนึงย้ายมาดูแลกิจการขนส่งแก๊สที่สี่แยกคลองตัน ปละเริ่มประกอบธุรกิจส่วนตัวด้านอสังหาริมทรัพย์ในเครือ "นิรันดร์กรุ๊ป" ร่วมกับพี่น้อง โดยบริหารงานก่อสร้างหมู่บ้านจัดสรร คอนโดมิเนียม อพาร์ทเม้นท์ และโรงแรมเป็นเวลากว่า 40 ปี
ปัจจุบันคุณสุทธิดำรงตำแหน่งเป็นประธานบริษัทดังต่อไปนี้
การทำงานด้านการศึกษา.
นายสุทธิมีความสนใจในการพัฒนาการศึกษาเป็นพิเศษ โดยได้ผลักดันการพัฒนาโรงเรียนในเขตพื้นที่ให้มีความก้าวหน้าและทัดเทียมโรงเรียนชั้นนำ และเพื่อยกระดับคุณภาพการเรียนการสอนของโรงเรียน โดยปัจจุบันนายสุทธิดำรงตำแหน่งเป็น นายกสมาคมผู้ปกครองและครูโรงเรียนสิริรัตนาธร, นายกสมาคมผู้ปกครองและครูโรงเรียนวชิรธรรมสาธิต, นายกสมาคมผู้ปกครองและครูโรงเรียนราชดำริ, ประธานกรรมการวิทยาลัยพณิชยการบางนา, และอุปนายกสมาคมผู้ปกครองและครูโรงเรียนสายน้ำผึ้ง 
ในอดีตนายสุทธิยังเคยเป็นที่ปรึกษาสภาผู้ปกครองและครูแห่งประเทศไทย, อุปนายกสมาคมผู้ปกครองและครูโรงเรียนเตรียมอุดมศึกษาพัฒนาการ และคณะกรรมการสถานศึกษาโรงเรียนพระโขนงพิทยาลัยอีกด้วย
การทำงานด้านการเมือง.
นายสุทธิเคยดำรงตำแหน่งทางการเมืองดังนี้
นายสุทธิเป็นสมาชิกสภาผู้แทนราษฎร กรุงเทพมหานคร เขต 8 ในการเลือกตั้ง พ.ศ. 2550 เป็นสมัยแรก ต่อมาในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร กรุงเทพมหานคร เขตพระโขนงและเขตบางนา โดยสามารถเอาชนะนายวัฒนา เซ่งไพเราะ จากพรรคเพื่อไทย
นนทพันธ์ ใจกันทา

นนทพันธ์ ใจกันทา ชื่อเล่น ไม้ (เกิดวันที่ 8 ธันวาคม พ.ศ. 2530) เป็นอดีตนักแสดง นายแบบ พิธีกรชาวไทยสังกัดสถานีโทรทัศน์สีกองทัพบกช่อง 7
ประวัติ.
นนทพันธ์ เกิดเมื่อวันอังคารที่ 8 ธันวาคม พ.ศ. 2530 ศึกษาระดับมัธยมศึกษาที่โรงเรียนปรินส์รอยแยลส์วิทยาลัย จังหวัดเชียงใหม่ จากนั้นย้ายมาเรียน กศน. เขตพระนคร และระดับปริญญาตรี คณะนิเทศศาสตร์ สาขาวิชาวิทยุกระจายเสียงและโทรทัศน์ มหาวิทยาลัยธุรกิจบัณฑิตย์ ในกรุงเทพฯ 
เข้าร่วมการประกวดดัชชี่บอยแอนด์เกิร์ล 2004 ได้รับตำแหน่งดัชชี่บอยเมื่อวันที่ 9 ตุลาคม 2547
ชลศาสตร์

ชลศาสตร์  เป็นวิชาที่ศึกษาการเปลี่ยนพลังงานการไหลเป็นพลังงานกล โดยผ่านกลไกสำคัญต่าง ๆ อันประกอบไปด้วยลูกสูบไฮดรอลิก กระบอกสูบไฮดรอลิก และมอเตอร์ไฮดรอลิก และใช้หลักการตามทฤษฎีของแบลซ ปัสกาล นักฟิสิกส์ชาวฝรั่งเศส ชลศาสตร์เป็นหัวข้อที่มีอยู่ในวิทยาศาสตร์ประยุกต์และวิศวกรรมที่เกี่ยวข้องกับคุณสมบัติเชิงกลของของเหลว ชลศาสตร์โดยพื้นฐานแล้วคือรูปของเหลวของนิวแมติก กลศาสตร์ของไหลนั้นเป็นรากฐานทางทฤษฎีสำหรับวิชาชลศาสตร์ซึ่งมุ่งเน้นไปทางด้านวิศวกรรมการใช้ประโยชน์จากคุณสมบัติของของเหลว
ส่วนคำ ในภาษาอังกฤษมีรากศัพท์จากคำในภาษากรีกว่า ซึ่งมาจากคำ (แปลว่า น้ำ) ประสมกับคำ (แปลว่า ท่อ)
ภาพยนตร์ชุด

ภาพยนตร์ชุด หรือ ซีรีส์ภาพยนตร์ ((เรียกอีกอย่างว่า แฟรนไชส์ภาพยนตร์ (film franchise หรือ movie franchise)) คือชุดของภาพยนตร์ที่เกี่ยวข้องต่อเนื่องกันซึ่งมีจักรวาลสมมติเดียวกันหรือวางตลาดเป็นซีรีส์ 
คำอธิบาย.
บางครั้งงานนี้ถูกสร้างขึ้นตั้งแต่เริ่มต้นในฐานะงานภาพยนตร์ชุด ตัวอย่างเช่น ซีรีส์ Three Colours แต่ในกรณีส่วนใหญ่ความสำเร็จของภาพยนตร์ต้นฉบับเป็นแรงบันดาลใจให้มีการสร้างภาพยนตร์เพิ่มเติม ภาคต่อเป็นเรื่องธรรมดา แต่มักไม่ประสบความสำเร็จเพียงพอที่จะส่งทอดในภาคต่อไป
จักรวาลภาพยนตร์มาร์เวลเป็นซีรีส์ภาพยนตร์ที่ทำรายได้สูงสุดแม้ว่าจะปรับอัตราเงินเฟ้อ ก็ยังนำหน้า Wizarding World, Star Wars, James Bond และซีรีส์ Middle-Earth ของ J. R. R.Tolkien
อภิรัต ศิรินาวิน

อภิรัต ศิรินาวิน (เกิด 10 เมษายน พ.ศ. 2509) อดีตหัวหน้าพรรคมหาชน อดีตสมาชิกสภาผู้แทนราษฎร แบบบัญชีรายชื่อ
ประวัติ.
อภิรัต เกิดเมื่อวันที่ 10 เมษายน พ.ศ. 2509 สำเร็จการศึกษาชั้นมัธยมศึกษาจากโรงเรียนจิตรลดา ระดับปริญญาตรีสาขาวิทยาการคอมพิวเตอร์ จากมหาวิทยาลัยหอการค้าไทย และปริญญาโท 3 สาขา คือ สาขาการจัดการ จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย สาขาการออกแบบระบบสารสนเทศ และสาขาการจัดการระบบสารสนเทศ จาก West Coast University
การทำงาน.
อภิรัต ประกอบอาชีพเป็นนักธุรกิจ ต่อมาได้เข้าสู่งานการเมืองตามคำชวนของพลตรี สนั่น ขจรประศาสน์ ในปี พ.ศ. 2547 แต่ก็ไม่เคยได้รับเลือกตั้งเป็นสมาชิกสภาผู้แทนราษฎร ต่อมาได้รับตำแหน่งหัวหน้าพรรคมหาชน ในปี พ.ศ. 2552 และในการเลือกตั้ง พ.ศ. 2554 ได้ลงสมัครรับเลือกตั้งแบบบัญชีรายชื่อ ลำดับ 1 ของพรรค และได้รับเลือกตั้งเป็นสมัยแรก ด้วยคะแนน 161,251 คะแนน ซึ่งเป็นพรรคการเมืองที่อยู่เหนือความคาดหมายว่าจะได้รับที่นั่งในสภาผู้แทนราษฎรไทย ชุดที่ 24
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาลงสมัครรับเลือกตั้งในระบบบัญชีรายชื่อของพรรคมหาชน แต่การเลือกตั้งครั้งดังกล่าว เป็นโมฆะตามคำวินิจฉัยของศาลรัฐธรรมนูญ
สุขวิชชาญ มุสิกุล

สุขวิชชาญ มุสิกุล (เกิด 19 พฤษภาคม พ.ศ. 2509) อดีตสมาชิกสภาผู้แทนราษฎรจังหวัดกำแพงเพชร สังกัดพรรคประชาธิปัตย์ ปัจจุบันสังกัดพรรครวมไทยสร้างชาติ
ประวัติ.
สุขวิชชาญ มุสิกุล เกิดเมื่อวันที่ 19 พฤษภาคม พ.ศ. 2509 เป็นบุตรของนายปรีชา มุสิกุล อดีตรัฐมนตรี และนางอารมณ์ มุสิกุล มีพี่น้อง 3 คน สำเร็จการศึกษา ปริญญาตรี ศิลปศาสตรบัณฑิต สาขาวิชาความสัมพันธ์ระหว่างประเทศ จาก The University of Minnesota และ ปริญญาโท สาขาเศรษฐศาสตร์ จาก University of Denver ประเทศสหรัฐอเมริกา สมรสกับนางปฐมาภรณ์ มีบุตร 2 คน
งานการเมือง.
อดีตมีอาชีพด้านนายหน้าประกันภัยรีอินชัวรันส์ (Reinsurance) ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2548 สังกัดพรรคประชาธิปัตย์ แต่ไม่ได้รับการเลือกตั้ง ต่อมา พ.ศ. 2550 ลงเลือกตั้งอีกครั้ง และได้รับเลือกเป็นสมัยแรกยกทีม ร่วมกับ นายปรีชา มุสิกุล (บิดา) และนายสำราญ ศรีแปงวงค์ ในการเลือกตั้งครั้งถัดมาปี พ.ศ. 2554 พ่ายให้กับนายไผ่ ลิกค์ จากพรรคเพื่อไทย
เขาลงสมัครรับเลือกตั้งในพื้นที่จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง
สมาชิกสภาผู้แทนราษฎร.
สุขวิชชาญ มุสิกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สำราญ ศรีแปงวงค์

สำราญ ศรีแปงวงค์ (เกิด 14 มิถุนายน พ.ศ. 2500) เป็นนายกองค์การบริหารส่วนตำบลคลองน้ำไหล อดีตสมาชิกสภาผู้แทนราษฎรจังหวัดกำแพงเพชร สังกัดพรรคประชาธิปัตย์ และอดีตสมาชิกสภาองค์การบริหารส่วนจังหวัดกำแพงเพชร 3 สมัย
ประวัติ.
สำราญ เกิดเมื่อวันที่ 14 มิถุนายน พ.ศ. 2500 เป็นบุตรของนายสม นางคำป้อ ศรีแปงวงศ์ มีพี่น้อง 5 คน ด้านครอบครัวสมรสกับนางวรรณา มีบุตร 2 คน
สำเร็จการศึกษาศิลปศาสตรบัณฑิต สาขาพัฒนาชุมชน จากมหาวิทยาลัยราชภัฏกำแพงเพชร
งานการเมือง.
อดีตเป็นสมาชิกสภาจังหวัด 3 สมัย ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2548 สังกัดพรรคประชาธิปัตย์ แต่ไม่ได้รับการเลือกตั้ง ต่อมา พ.ศ. 2550 ลงเลือกตั้งอีกครั้ง และได้รับเลือกเป็นสมัยแรกยกทีม ร่วมกับ นายปรีชา มุสิกุล และนายสุขวิชชาญ มุสิกุล ในการเลือกตั้งครั้งถัดมาปี พ.ศ. 2554 พ่ายให้กับนายอนันต์ ผลอำนวย จากพรรคเพื่อไทย
เขาลงสมัครรับเลือกตั้งในพื้นที่จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง
สมาชิกสภาผู้แทนราษฎร.
สำราญ ศรีแปงวงค์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สนธิสัญญามาสทริชท์

สนธิสัญญามาสทริชต์ หรือชื่ออย่างเป็นทางการว่า สนธิสัญญาว่าด้วยสหภาพยุโรป ลงนามเมื่อวันที่ 7 กุมภาพันธ์ พ.ศ. 2535 โดยสมาชิกประชาคมยุโรปในมาสทริชท์ ประเทศเนเธอร์แลนด์ วันที่ 1-30 มกราคม พ.ศ. 2536 นครแห่งเดียวกันนี้ได้เป็นที่ประชุมของสภายุโรปซึ่งร่างสนธิสัญญาดังกล่าว ในโอกาสที่สนธิสัญญาฯ มามีผลใช้บังคับเมื่อวันที่ 1 พฤศจิกายน พ.ศ. 2536 ระหว่างคณะกรรมาธิการเดอลอร์ส (Delors Commission) มีผลให้สหภาพยุโรปถูกจัดตั้งขึ้นและนำไปสู่การก่อตั้งเงินสกุลเดี่ยวของยุโรป คือ ยูโร สนธิสัญญามาสทริชต์ได้ถูกแก้ไขโดยสนธิสัญญาภายหลังในระดับหนึ่ง
ไทยพรีเมียร์ลีก ฤดูกาล 2555

ไทยพรีเมียร์ลีก 2555 (เป็นที่รู้จักกันในชื่อ สปอนเซอร์ไทยพรีเมียร์ลีก ตามชื่อของผู้สนับสนุนหลัก) โดยเป็นจัดขึ้นเป็นฤดูกาลที่ 16 ของการแข่งขันไทยพรีเมียร์ลีกนับตั้งแต่ก่อตั้งมาในปี พ.ศ. 2539 มีทีมเข้าร่วมการแข่งขันทั้งสิ้น 18ทีม โดยจะทำการแข่งขันกันในระบบลีกเหย้า/เยือนพบกันหมด
ทีม.
ขอนแก่น, ราชนาวี และ ศรีราชา ตกชั้นลงไปเล่นไทยลีกดิวิชั่น 1 2555 หลังจากจบการแข่งขันฤดูกาล 2554ในสามอันดับสุดท้ายของตาราง
ทีมชนะเลิศ บุรีรัมย์ เอฟซี, รองชนะเลิศ ชัยนาท และอันดับที่สามบีบีซียู จากการแข่งขันไทยลีกดิวิชัน 1 2554 ได้ขึ้นชั้นไปเล่นไทยพรีเมียร์ลีก โดยบุรีรัมย์ เอฟซีได้ทำการร่วมสโมสรกับบุรีรัมย์ พีอีเอ เป็นสโมสรบุรีรัมย์ ยูไนเต็ด เมื่อสิ้นสุดฤดูกาล 2554 และได้โอนสิทธิการขึ้นชั้นให้กับวัวชน ยูไนเต็ดมาทำการเล่นในลีกสูงสุดเป็นครั้งแรก 
 "ณ วันที่ 28 ตุลาคม 2555"
สถิติผู้ชม.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 15 ตุลาคม 2012แหล่งข้อมูล: Thai Premier League
ทาร์ซาน (ภาพยนตร์ พ.ศ. 2542)

ทาร์ซาน  เป็นภาพยนตร์อเมริกันแอนิเมชันแนวผจญภัย สร้างโดย วอลต์ดิสนีย์ฟีเชอร์แอนิเมชัน และจัดจำหน่ายโดย วอลต์ดิสนีย์พิกเชอส์ เป็นภาพยนตร์แอนิเมชันเรื่องยาวเรื่องที่ 37 ของดิสนีย์ และเป็นภาพยนตร์แอนิเมชันเรื่องที่ 10 และเรื่องสุดท้ายที่สร้างในยุค ดิสนีย์เรอเนซองซ์ ดัดแปลงจากนวนิยายเรื่อง "ทาร์ซานออฟดิเอปส์" ของ เอ็ดการ์ ไรซ์ เบอร์โรห์ส เป็นการดัดแปลงเป็นภาพยนตร์แอนิเมชันครั้งแรกของนวนิยายเล่มนี้ ภาพยนตร์กำกับโดย คริส บัก (เป็นการกำกับภาพยนตร์ครั้งแรกของเขา) และ เควิน ลิมา จากบทภาพยนตร์โดย แท็บ เมอร์ฟีย์, บ็อบ ซูดิเกอร์และโนนิ ไวต์ ให้เสียงตัวละครโดย โทนี โกลด์เวย์น, มินนี ไดรเวอร์, เกลนน์ โคลส, โรซี โอดอนเนลล์, ไบรอัน เบลสเซด, แลนซ์ เฮนริกเซน, เวย์น ไนต์และไนเจล ฮอว์ทอร์น
งานก่อนการสร้างของ "ทาร์ซาน" เริ่มต้นในปี ค.ศ. 1995 โดย ลิมา ได้รับเลือกให้เป็นผู้กำกับ โดย บัก เข้ามาเป็นผู้กำกับในปีเดียวกัน หลังเมอร์ฟีย์เขียนบทร่างแรกเสร็จ ซูดิเกอร์, ไวต์และเดฟ เรย์โนลด์ส เข้ามาเขียนบทในองก์ที่สามใหม่และเพิ่มเนื้อหาเพิ่มเติมให้กับบทภาพยนตร์ ฟิล คอลลินส์ ได้รับการว่าจ้างให้แต่งและบันทึกเพลงร่วมกับดนตรีประกอบโดย มาร์ก แมนซินา ในขณะเดียวกัน ทีมงานผู้สร้างได้เดินทางไปประเทศ ยูกันดาและเคนยา เพื่อศึกษากอริลลา ภาพยนตร์เป็นแอนิเมชันแบบวาดมือสองมิติร่วมกับภาพที่สร้างจากคอมพิวเตอร์ ภาพยนตร์สร้างที่แคลิฟอร์เนีย, ออร์แลนโดและปารีส ด้วยระบบซอฟต์แวร์แอนิเมชันคอมพิวเตอร์รุ่นบุกเบิก ดีฟแคนวาส ซึ่งส่วนใหญ่ใช้ในการสร้างพื้นหลังสามมิติ
"ทาร์ซาน" ฉายรอบปฐมทัศน์เมื่อวันที่ 12 มิถุนายน ค.ศ. 1999 ที่ เอลคะปิตันเทียเตอร์ และฉายทั่วไปในสหรัฐเมื่อวันที่ 16 มิถุนายน ค.ศ. 1999 ได้รับการตอบรับที่ดีจากนักวิจารณ์ โดยชมในเรื่องแอนิเมชันและเพลง ภาพยนตร์ทำเงิน 448.2 ล้านดอลลาร์สหรัฐ จากทุนสร้าง 130 ล้านดอลลาร์สหรัฐ (เป็นภาพยนตร์แอนิเมชันที่มีทุนสร้างแพงที่สุดในเวลานั้น จนกระทั่ง "" ในปี ค.ศ. 2001) กลายเป็นภาพยนตร์ที่ทำเงินสูงสุดอันดับที่ห้าในปี ค.ศ. 1999, ภาพยนตร์แอนิเมชันที่ทำเงินสูงสุดอันดับที่สองในปี ค.ศ. 1999 รองจาก "ทอย สตอรี่ 2" และเป็นภาพยนตร์แอนิเมชันของดิสนีย์เรื่องแรก ที่เปิดตัวเป็นอันดับที่หนึ่งในอเมริกาเหนือ ตั้งแต่ "โพคาฮอนทัส" (1995) ภาพยนตร์ได้รับรางวัลออสการ์ สาขาเพลงต้นฉบับยอดเยี่ยม ("ยูวิลบีอินมายฮาร์ต" โดย ฟิล คอลลินส์) ภาพยนตร์ได้นำไปสู่ผลงานมากมาย เช่น การดัดแปลงเป็นละครบรอดเวย์, ละครโทรทัศน์, ภาพยนตร์ภาคต่อ "ทาร์ซานและเจน" (2002) และ "ทาร์ซาน 2" (2005)
ทรูไลฟ์ทีวี

ทรูไลฟ์ ทีวี(TrueLife TV) ออกอากาศครั้งแรกเมื่อวันที่ 20 มกราคม พ.ศ. 2555 (ก่อนการเปลี่ยนแปลงใช้ชื่อว่า กูรู ทีวี) ผลิตโดย บริษัท ทรู ดิจิตอล คอนเท้นท์ แอนด์ มีเดีย จำกัด ในเครือ ทรู คอร์ปอเรชั่น ออกอากาศตลอด 24 ชั่วโมงทางทรูวิชั่นส์ ช่อง 67 ออกอากาศ3ช่องทาง ทั้ง โทรทัศน์ อินเทอร์เน็ต และ โทรศัพทืมือถือ
รายการที่ออกอากาศ.
"TJ" ย่อมาจาก TrueLifeJoking (จะคล้ายคลึงกับ DJ หรือ VJ) ซึ่งในอดีตใช้คำนำหน้าว่า GJ จากช่อง กูรู ทีวี และ จีสแควร์
ธเนศ เครือรัตน์

ธเนศ เครือรัตน์ (เกิด 4 พฤศจิกายน พ.ศ. 2507) เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดศรีสะเกษ สังกัดพรรคเพื่อไทย และที่ปรึกษาของสโมสรฟุตบอลศรีสะเกษ ยูไนเต็ดในไทยลีก 2 อดีตรองนายกองค์การบริหารส่วนจังหวัดศรีสะเกษ
ประวัติ.
ธเนศ เกิดเมื่อวันที่ 4 พฤศจิกายน พ.ศ. 2507 ที่ตำบลน้ำอ้อม อำเภอกันทรลักษ์ จังหวัดศรีสะเกษ เป็นบุตรของไพโรจน์ เครือรัตน์ อดีตรัฐมนตรีช่วยว่าการกระทรวงศึกษาธิการ 
สำเร็จการศึกษาระดับปริญญาโท สาขา Communication Arts จากมหาวิทยาลัยฟลอริดา ประเทศสหรัฐอเมริกา
การทำงาน.
ธเนศ ประกอบอาชีพธุรกิจสถานบริการน้ำมันเชื้อเพลิงในจังหวัดศรีสะเกษ เคยทำงานการเมืองท้องถิ่น โดยได้รับเลือกตั้งเป็นสมาชิกสภาองค์การบริหารส่วนจังหวัดศรีสะเกษ (เขตอำเภอเมืองศรีสะเกษ) เป็นรองนายกองค์การบริหารส่วนจังหวัดศรีสะเกษ ต่อมาได้เข้าสู่งานการเมืองระดับชาติโดยเข้ามารับหน้าที่ประจำสำนักนายกรัฐมนตรี จากนั้นได้ลงสู่สนามเลือกตั้งเป็นสมาชิกสภาผู้แทนราษฎร จังหวัดศรีสะเกษ สังกัดพรรคไทยรักไทย ในการเลือกตั้งซ่อมแทน นายบุญชง วีสมหมาย เมื่อปี พ.ศ. 2546 โดยสามารถเอาชนะ นายมานะ มหาสุวีระชัย อดีต ส.ส. จากพรรคประชาธิปัตย์ได้ ต่อมาได้รับเลือกตั้งอีกสมัยในสังกัดพรรคพลังประชาชน
ในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ เขต 1 (อำเภอเมืองศรีสะเกษ และอำเภอวังหิน) สังกัดพรรคเพื่อไทย และได้รับแต่งตั้งเป็นประธานคณะกรรมาธิการการท่องเที่ยว สภาผู้แทนราษฎร 
ในการเลือกตั้ง พ.ศ. 2562 ลงสมัครรับเลือกตั้งเป็นสมาชิกสภาผู้แทนราษฎร จังหวัดศรีสะเกษ เขต 1 แต่ไม่ได้รับการเลือกตั้ง โดยแพ้ให้กับ สิริพงศ์ อังคสกุลเกียรติ สังกัดพรรคภูมิใจไทย 
ในการเลือกตั้ง พ.ศ. 2566 ได้รับเลือกตั้งเป็นสมาชิกสภาผู้แทนราษฎร จังหวัดศรีสะเกษ เขต 1 สังกัดพรรคเพื่อไทยอีกครั้ง ชนะสิริพงศ์ที่ครองพื้นที่จากสมัยที่แล้วได้
ทางด้านกีฬา ธเนศเคยเป็นประธานสโมสรฟุตบอลศรีสะเกษ
รายพระนามและชื่อประมุขแห่งรัฐของกัมพูชา

ตำแหน่งประมุขรัฐแห่งประเทศกัมพูชา หลังจากที่พระนโรดม สุรามฤตเสด็จสวรรคตเมื่อ 3 เมษายน พ.ศ. 2503 แล้ว จนถึงการขึ้นครองราชย์อีกครั้งของพระนโรดม สีหนุเมื่อ 24 กันยายน พ.ศ. 2536 
มีความผันแปรไปตามระบอบการปกครองที่มีการเปลี่ยนแปลงตลอดระยะเวลาดังกล่าว ดังมีรายนามต่อไปนี้
โทโยโตมิ ฮิเดโยริ

โทโยโตมิ ฮิเดโยริ (#เปลี่ยนทาง 29 สิงหาคม 2136-4 มิถุนายน 2158) เป็นบุตรชายคนที่ 2 และผู้สืบทอดอำนาจของ โทโยโตมิ ฮิเดโยชิ ซามุไรผู้รวมญี่ปุ่นได้ทั้งหมดกับ นางโยะโดะ โดะโนะ ภรรยาน้อยคนโปรดเมื่อวัยเด็กบิดาตั้งชื่อให้ว่า ฮิโรอิมารุ และเมื่อฮิโรอิมารุถือกำเนิดก็ทำให้บิดากับฮิเด็ตสึงุผู้เป็นหลานชายซึ่งเป็นผู้สืบทอดอำนาจทะเลาะกันและฮิเดโยชิได้ปลดฮิเด็ตสึงุออกจากตำแหน่งพร้อมกับตั้งฮิโรอิมารุเป็นทายาทสืบทอดอำนาจแทน
ก่อนที่ฮิเดโยชิจะสิ้นชีวิตในปี ค.ศ. 1598 ได้จัดพิธีเปลี่ยนชื่อให้ฮิโรอิมารุเป็น ฮิเดโยริ แต่ด้วยที่ฮิเดโยริอายุเพียง 5 ปียังไม่สามารถบริหารราชการแผ่นดินได้ด้วยตัวเอง ฮิเดโยชิจึงได้ตั้ง สภาผู้อาวุโสทั้งห้า ขึ้นมาประกอบไปด้วยไดเมียวผู้ทรงอำนาจจำนวน 5 คนทำหน้าที่บริหารราชการแผ่นดินไปพลางก่อนจนกว่าฮิเดโยริจะบรรลุนิติภาวะ
หลานเขยของอิเอยาซุ.
หลังจากตระกูลโทโยโตมิพ่ายแพ้ในยุทธการที่เซกิงาฮาระ และโทกูงาวะ อิเอยาซุได้ขึ้นเป็นโชกุนเขาก็ได้ยกเซ็นฮิเมะหลานสาวให้แต่งงานกับฮิเดโยริ
ครอบครัว.
หลังจากแต่งงานกับเซ็นฮิเมะ ฮิเดะโยริไม่มีมีบุตรธิดากับนางแต่มีบุตรธิดากับภรรยาน้อยชื่อ อิชา โนะ คาตะ ถึง 2 คนเป็นชาย 1 คนคือ โทโยโตมิ คูนิมัตสึ และหญิงอีก 1 คน
สิ้นชีวิต.
ฮิเดโยริสิ้นชีวิตพร้อมกับนางโยโดะเมื่อปี ค.ศ. 1615 ในเหตุการณ์การล้อมโอซากะ ขณะอายุได้เพียง 22 ปีส่วนบุตรชายถูกจับประหารชีวิตและบุตรสาวถูกส่งไปอยู่วัดชี
หวง จื่อเฟย

หวง จื่อเฟย (28 เมษายน ค.ศ. 1992 –) เป็นนางแบบวัยสาวที่มีชื่อเสียงของฮ่องกง ซึ่งปัจจุบันเป็นศิลปินสังกัดสตาร์เจแอนด์สแนชเอนเตอร์เทนเมนท์กรุ๊ป ใน ค.ศ. 2006 เธอได้ร่วมแข่งขันในรายการ เยส!ฉวนกั่งเสี้ยวฮัวเสี้ยวเฉ่าปี่ไส้ และร่วมเซ็นสัญญาให้กับการเป็นนางแบบเฟิร์สแคสท์ ทางผู้บริหารของบริษัทได้สนับสนุนให้เธอเป็นนักแสดงในเวลาต่อมา เธอใช้เวลา 2 วันสร้างยาฮูบล็อกและได้รับความนิยมเป็นอันดับ 2 ก่อนที่จะสร้างบล็อกเพิ่มเติมในภายหลัง และในวันที่ 20 มกราคม ค.ศ. 2012 เธอได้แต่งงานกับคนนอกวงการ
คะ

คะ เป็นคานะของภาษาญี่ปุ่นตัวหนึ่ง ฮิรางานะเขียนว่า か มีที่มาจากตัวเขียนหวัดของมังโยงานะ 加 และคาตากานะเขียนว่า カ มีที่มาจากส่วนซ้ายของมังโยงานะ 加 ออกเสียงว่า เมื่อเติมดากูเต็งจะออกเสียงว่า ในพยางค์แรก และแปรเสียงอยู่ระหว่าง กับ ในพยางค์อื่น
か มักใช้เป็นคำอนุภาคเพื่อแสดงออกมาเป็นคำถาม และบางครั้งใช้เป็นตัวคั่นลำดับรายการ ส่วน が ใช้แสดงจุดสนใจของประโยคโดยเฉพาะประธานของประโยค
か เป็นอักษรลำดับที่ 6 อยู่ระหว่าง お (โอะ) กับ き (คิ) ในการจัดลำดับอักษรปัจจุบัน ส่วนการจัดลำดับแบบอิโรฮะ か เป็นอักษรลำดับที่ 14 อยู่ระหว่าง わ (วะ) กับ よ (โยะ)
อักษรแบบอื่น.
อักษรแบบอื่นของคะคือคานะขนาดเล็ก ゕ, ヵ ใช้กำกับตัวเลขหรือคันจิตัวเลขเพื่อแสดงหน่วยนับ อ่านว่า คะ-กะ เหมือนตัวปกติ (ใช้แทน ゖ, ヶ ได้) เช่น 一ヵ月 หมายถึงหนึ่งเดือน ในขณะที่ 一月 หมายถึงเดือนมกราคม
เนื่องจากฮิรางานะ か กับคาตากานะ カ มาจากมังโยงานะตัวเดียวกันและมีรูปร่างคล้ายกัน จึงทำให้มีการประดิษฐ์ฮิรางานะ มาจากตัวเขียนหวัดของมังโยงานะ 可 เพื่อแยกแยะความแตกต่างของทั้งสองตัว แต่เมื่อ ค.ศ. 1900 เมื่องานพิมพ์เป็นที่แพร่หลาย หนังสือตำราของโรงเรียนประถมศึกษาตีพิมพ์ด้วยฮิรางานะ か อย่างเดิม ดังนั้นคานะที่ประดิษฐ์ขึ้นจึงถูกยกเลิกไปโดยปริยาย
ข้อความภาษาญี่ปุ่นทั่วไปไม่เติมฮันดากูเต็งบนคะ แต่นักภาษาศาสตร์อาจเติมฮันดากูเต็งบนคะ か゚, カ゚ เพื่อแสดงเสียง 
ลำดับขีด.
ฮิรางานะ か มีลำดับขีด 3 ขีดดังนี้
คาตากานะ カ มีลำดับขีด 2 ขีดดังนี้
คันจิ.
ตัวอย่างคันจิที่อ่านว่าคะ และขึ้นต้นด้วยคะ มีดังนี้